open-index/open-wikipedia-markdown huggingface dataset:
വുൾഫ് 1061 സി

ഭൂമിയിൽ നിന്ന് 14 പ്രകാശവർഷം അകലെ ഒഫിയൂക്കസ് താരാഗണത്തിൽ സ്ഥിതിചെയ്യുന്ന ഒരു ഗ്രഹമാണ് **വുൾഫ് 1061 സി** (Wolf 1061c). സൗരയൂഥത്തിനു പുറത്ത് കണ്ടെത്തിയിട്ടുള്ളവയിൽ ഭൂമിയോട് ഏറ്റവും അടുത്ത് സ്ഥിതിചെയ്യുന്ന ഗ്രഹമാണിത്‌. ഭൂമി സൂര്യനെ ചുറ്റിസഞ്ചരിക്കുന്നതു പോലെ ഈ ഗ്രഹം വുൾഫ് 1061 എന്ന ചുവപ്പുകുള്ളൻ നക്ഷത്രത്തെ പരിക്രമണം ചെയ്യുന്നു. ദ്രവരൂപത്തിൽ ജലം ഉണ്ടാകാൻ സാധ്യതയുള്ള ഗോൾഡിലോക്ക് മേഖലയിലാണ് ഗ്രഹത്തിന്റെ സ്ഥാനം. പാറകൾ നിറഞ്ഞ ഉപരിതലമാണ് ഗ്രഹത്തിനുള്ളത്. 2015 ഡിസംബറിൽ ഓസ്ട്രേലിയയിലെ ന്യൂ സൗത്ത് വെയ്ൽസ് സർവകലാശാലയിലെ ഡെങ്കൻ റൈറ്റും സംഘവുമാണ് ഗ്രഹത്തെ കണ്ടെത്തിയത്.

## സവിശേഷതകൾ
ഭൂമിയുടെ പിണ്ഡത്തിന്റെ നാലിരട്ടി പിണ്ഡമുള്ള ഗ്രഹമാണ് വുൾഫ് 1061 സി. പാറകൾ നിറഞ്ഞതും ഉറപ്പുള്ളതുമായ ഉപരിതലമാണ് ഇതിനുള്ളത്. സൗരയൂഥത്തിൽ നിന്ന് ഏറെ അകലെയല്ലാത്ത ഈ ഗ്രഹത്തിൽ ജീവൻ നിലനിൽക്കുന്നതിനുള്ള സാധ്യതയുണ്ടെന്ന് അനുമാനിക്കുന്നു. വുൾഫ് 1061 എന്ന ചുവപ്പുകുള്ളൻ നക്ഷത്രത്തെ പരിക്രമണം ചെയ്യുന്ന മൂന്ന് ഗ്രഹങ്ങളിൽ രണ്ടാമത്തേതാണ് ഈ ഗ്രഹം. മറ്റു രണ്ടു ഗ്രഹങ്ങളും വാസയോഗ്യമല്ലെന്നാണ് വിലയിരുത്തപ്പെടുന്നത്. മാതൃനക്ഷത്രത്തിൽ നിന്ന് വാസയോഗ്യമായ അകലത്തിൽ സ്ഥിതിചെയ്യുന്നതിനാൽ ഗ്രഹത്തിനുള്ളിൽ ജലം ഉണ്ടാകാൻ സാധ്യതയുണ്ട്. അതിനാൽ ഈ ഗ്രഹത്തെ ഗോൾഡിലോക്ക് മേഖല (വാസയോഗ്യ മേഖല)യിൽ ഉൾപ്പെടുത്തിയിരിക്കുന്നു.

## മാതൃനക്ഷത്രം
ഒഫ്യൂക്കസ് താരാഗണത്തിൽ ഉൾപ്പെട്ട വുൾഫ് 1061 എന്ന ചുവന്ന കുള്ളൻ നക്ഷത്രത്തെ ഈ ഗ്രഹം 18 ദിവസംകൊണ്ട് പരിക്രമണം ചെയ്യുന്നു. ഭൂമിയോട് ഏറ്റവുമടുത്ത് സ്ഥിതിചെയ്യുന്ന 35-ആമത്തെ നക്ഷത്രമാണ് വൂൾഫ് 1061. സൂര്യന്റെ ഉപരിതലത്തിലെ താപനിലയായ 5800 കെൽവിനെക്കാൾ വളരെ കുറഞ്ഞ താപനില (3300 കെൽവിൻ) ആണ് ഈ നക്ഷത്രത്തിനുള്ളത്. വുൾഫ് 1061 ഗ്രഹത്തെ കൂടാതെ മറ്റു രണ്ടു ഗ്രഹങ്ങൾ കൂടി ഈ നക്ഷത്രത്തെ വലംവയ്ക്കുന്നുണ്ട്‌. ഭൂമിയുടെ പിണ്ഡത്തിന്റെ 1.4 മടങ്ങു പിണ്ഡമുള്ള ചെറിയ ഗ്രഹം നക്ഷത്രത്തിനടുത്തായി സ്ഥിതിചെയ്യുന്നു. ഈ ഗ്രഹം അഞ്ച് ദിവസം കൊണ്ടു നക്ഷത്രത്തെ ചുറ്റുന്നു. ഉയർന്ന താപനിലയുള്ള ഈ ഗ്രഹത്തിൽ ജീവൻ നിലനിൽക്കാൻ സാധ്യതയില്ല. ഭൂമിയുടെ പിണ്ഡത്തിന്റെ 5.2 മടങ്ങു പിണ്ഡമുള്ള വലിയ ഗ്രഹം നക്ഷത്രത്തിൽ നിന്ന് വളരെ അകലെ സ്ഥിതിചെയ്യുന്നു. ഈ ഗ്രഹത്തിന്റെ പരിക്രമണകാലം 67 ദിവസമാണ്. അതിശൈത്യമുള്ള ഈ ഗ്രഹത്തിലും ജീവൻ നിലനിൽക്കാനുള്ള സാധ്യത വിരളമാണ്‌. ഈ രണ്ടു ഗ്രഹങ്ങൾക്കും മധ്യേയാണ് വൂൾഫ് 1061 സി ഗ്രഹത്തിന്റെ സ്ഥാനം.

## കണ്ടെത്തൽ
ഓസ്ട്രേലിയയിൽ ന്യൂ സൗത്ത് വെയ്ൽസ് സർവകലാശാലയിലെ ഡങ്കൻ റൈറ്റും സംഘവുമാണ് ഗ്രഹത്തിന്റെ സവിശേഷതകൾ കണ്ടെത്തിയത്. ചിലിയിലെ യൂറോപ്യൻ സതേൺ ഒബ്സർവൈറ്ററിയിലെ 3.6 മീറ്റർ നീളമുള്ള ടെലിസ്കോപ്പിലാണ് ഗ്രഹത്തെ കണ്ടെത്തിയത്. ഹൈ ആക്യുറസി റേഡിയൽ വെലോസിറ്റി പ്ലാനെറ്റ് സെർച്ചർ (HARPS) സ്പെക്ട്രോഗ്രാഫ് സംവിധാനമാണ് ഇതിനായി ഉപയോഗിച്ചത്. ഗ്രഹത്തിന്റെ കണ്ടെത്തൽ സംബന്ധിച്ച വിവരങ്ങൾ *ദി ആസ്ട്രോഫിസിക്കൽ ജേണൽ ലെറ്റേഴ്സിൽ* പ്രസിദ്ധീകരിച്ചിട്ടുണ്ട്.

## അവലംബം

## പുറം കണ്ണികൾ

* വുൾഫ് 1061 നക്ഷത്രവും ഗ്രഹങ്ങളും. ന്യൂ സൗത്ത് വെയ്ൽസ് നിർമ്മിച്ച വീഡിയോ.

വർഗ്ഗം:സൗരയൂഥേതര ഗ്രഹങ്ങൾ
ബഫർ ലായനി

**ബഫർ ലായനി** (കൂടുതൽ കൃത്യമായി പറഞ്ഞാൽ, പി.എച്ച് ബഫർ അല്ലെങ്കിൽ ഹൈഡ്രജൻ അയോൺ ബഫർ) എന്നത് ദുർബല അമ്ലത്തിന്റേയും അതിന്റെ കോഞ്ജുഗേറ്റ് ക്ഷാരത്തിന്റേയും അല്ലെങ്കിൽ ദുർബല ക്ഷാരത്തിന്റേയും അതിന്റെ കോഞ്ജുഗേറ്റ് അമ്ലത്തിന്റേയും മിശ്രിതമടങ്ങിയ ഒരു ജലീയലായനിയാണ്. വളരെ കുറഞ്ഞ അളവിൽ ശക്തമായ അമ്ലമോ ക്ഷാരമോ ഇതിൽ ചേർത്താൽ ഇതിന്റെ പി.എച്ച്. മൂല്യം വളരെ ചെറിയ അളവിലേ മാറുന്നുള്ളൂ. തന്മൂലം ഒരു ലായനിയുടെ പി.എച്ച് മൂല്യത്തിലുള്ള മാറ്റം തടയാൻ ഇത് ഉപയോഗിക്കുന്നു. വിവിധ തരം രാസപ്രവർത്തനങ്ങളിൽ പി. എച്ച്. മൂല്യം ഏകദേശം സ്ഥിരമായി നിലനിർത്തുക എന്ന ഉദ്ദേശത്തോടെ ബഫർ ലായനികൾ ഉപയോഗിക്കപ്പെടുന്നു. ധാരാളം ജീവരൂപങ്ങൾ ആപേക്ഷികമായും ചെറിയ പി.എച്ച് പരിധിയിൽ മാത്രമേ ജീവിക്കാൻ കഴിയൂ. അങ്ങനെ അവ പി.എച്ച് ക്രമപ്പെടുത്താൻ വേണ്ടി ഒരു ബഫർ ലായനി ഉപയോഗിക്കുന്നു. പ്രകൃതിയിൽ, ബൈകാർബണേറ്റ് ബഫറിങ് സിസ്റ്റം രക്തത്തിന്റെ പി.എച്ച് ക്രമപ്പെടുത്താൻ ഉപയോഗിക്കുന്നു.)

## ബഫറിങ്ങിന്റെ സിദ്ധാന്തങ്ങൾ
## പ്രയോഗങ്ങൾ
## ബഫർ പി. എച്ച് കണക്കുകൂട്ടൽ
## ഇതും കാണുക
* Henderson–Hasselbalch equation
* Buffering agent
* Good's buffers
* Common-ion effect
* Metal ion buffer
* Mineral redox buffer

## അവലംബം

## പുറം കണ്ണികൾ
* Buffer Solution
* Online pH buffer calculator 
* phosphate buffer
മഞ്ചേരി മെഡിക്കൽ കോളേജ്

കേരള സർക്കാറിന് കീഴിൽ പുതുതായി ആരംഭിച്ച മെഡിക്കൽ കോളേജുകളിലൊന്നാണ് മഞ്ചേരി മെഡിക്കൽ കോളേജ്. മലപ്പുറം ജില്ലയിലെ മഞ്ചേരിയിലാണ് ഇത് നിലകൊള്ളുന്നത്.മലപ്പുറം മെഡിക്കൽ കോളേജ് എന്ന പേരിലും ഇത് അറിയപ്പെടുന്നു.കേരള സർവകലശാല ഹെൽത്ത് സയൻസുമായി (KUHS)അഫിലിയേറ്റ് ചെയ്താണ് ഇത് പ്രവർത്തിക്കുന്നത്.മലപ്പുറത്തു നിന്നും 12 കിലോമീറ്റർ ദൂരം സഞ്ചരിച്ചാലാണ് ഇവിടെയെത്തിച്ചേരുക.(7.5&nbsp;mi). കേരളത്തിലെ ആറാമത് മെഡിക്കൽ കോളേജ് ആണിത്. 2022ഇൽ ഇവിടെ ഒരു നഴ്സിംഗ് കോളേജ് കൂടി ആരംഭിച്ചിട്ടുണ്ട്. അതോടെ നാലു വർഷത്തെ ബി.എസ്.സി നഴ്സിംഗ് ബിരുദ കോഴ്സ് കുറഞ്ഞ ചിലവിൽ മികച്ച രീതിയിൽ പഠിക്കാനുള്ള സാഹചര്യവും ഇവിടെ ഉണ്ടായി

## ഉദ്ഘാടനം
2013ൽ കേരള  മുഖ്യമന്ത്രി ഉമ്മൻ ചാണ്ടിയാണ് ഉദ്ഘാടനം ചെയ്തത്.2011 ലെ ബഡ്ജറ്റിലാണ് ഇതിനാവശ്യമായ ഫണ്ട് വകയിരുത്തിയിരുന്നത്.
## സൗകര്യങ്ങൾ
12 ഓപ്പറേഷൻ തീയേറ്ററുകളും 500 കിടക്കകളുമാണ് ഈ സ്ഥാപനത്തിലുള്ളത്.100 വിദ്യാർഥികൾ ഇവിടെ പഠനം നടത്തുന്നു.

## എത്തിചേ്ചരാൻ
*റോഡ് മാർഗം:മലപ്പുറം കോട്ടക്കുന്ന് കെഎസ്ആർടിസി സ്റ്റേഷനിൽ നിന്നും മഞ്ചേരിയിലേക്ക് 12 കിലോമീറ്റർ ബസ് സഞ്ചാരം മാത്രം
* ട്രെയിൻ മാർഗം:ഷൊർണ്ണൂർ-നിലന്പൂർ തീവണ്ടിപാതയിൽ അങ്ങാടിപ്പുറം സ്റ്റേഷനിലിറങ്ങി 22 കിലോമീറ്റർ ബസിൽ സഞ്ചരിക്കണം
*വിമാനമാർഗം:കരിപ്പൂർ അന്താരാഷ‌്ട്ര വിമാനത്താവളത്തിൽ നിന്നും 21 കിലോമീറ്റർ ദൂരം

## അവലംബം

വർഗ്ഗം:കേരളത്തിലെ മെഡിക്കൽ കോളേജുകൾ
വർഗ്ഗം:മലപ്പുറം ജില്ലയിലെ കലാലയങ്ങൾ
ചുട്ടിച്ചിറകൻ തണൽത്തുമ്പി

ഇന്ത്യയിലും ശ്രീലങ്കയിലും മാത്രം കണ്ടെത്തിയിട്ടുള്ള മരതകത്തുമ്പി കുടുംബത്തിൽ ഉള്ള ഒരിനം സൂചിത്തുമ്പിയാണ് **ചുട്ടിച്ചിറകൻ തണൽത്തുമ്പി** - black-tipped forest glory) ****.

ഇന്ത്യയിൽ കർണ്ണാടക, മഹാരാഷ്ട്ര, കേരളം, പശ്ചിമബംഗാൾ, തമിഴ്‌നാട്, എന്നിവിടങ്ങളിലാണ് ഇതിനെ കണ്ടെത്തിയിട്ടുള്ളത്. കേരളത്തിലെ വനമേഖലകളിൽ സാധാരണയായി കാണപ്പെടുന്ന ഒരു തുമ്പിയാണിത്.

### വിവരണം
വലിയ ഒരു സൂചിത്തുമ്പിയാണ് ചുട്ടിച്ചിറകൻ തണൽത്തുമ്പി.  കേരളത്തിൽ കാണപ്പെടുന്നവയിൽ വെച്ച് ഏറ്റവും വലുപ്പമുള്ള സൂചിത്തുമ്പികളിൽ ഒന്നാണിത്. ആൺതുമ്പികളുടെ ഉദരത്തിന് ശരാശരി 49-55 മില്ലിമീറ്റർ വരെ വലുപ്പമുണ്ടായിരിക്കും.  കണ്ണുകൾക്ക് ഇരുണ്ട തവിട്ട് നിറമാണ്.  ഉരസ്സിന്റെ മുകൾഭാഗത്തിനും വശങ്ങൾക്കും തിളങ്ങുന്ന പച്ച നിറമാണ്.  അടിഭാഗം മഞ്ഞ കലർന്ന വെളുത്ത നിരത്തിലാണുള്ളത്.  ഉദരത്തിന്റെ മുകൾഭാഗം പച്ച നിറത്തിലും അടിഭാഗം കറുപ്പ് നിറത്തിലും കാണപ്പെടുന്നു  .

ഇവയുടെ ചിറകുകൾ സുതാര്യമാണ്.  ചിറകുകളുടെ അഗ്രഭാഗത്ത് കറുത്ത നിറത്തിലുള്ള വലിയ ഒരു പൊട്ടുണ്ട്.  കാലുകൾക്ക് ഇരുണ്ട തവിട്ട് നിറമാണ്.  പെൺതുമ്പികളുടെ ചിറകിലെ പൊട്ടിന് നിറമൽപം കുറവായിരിക്കും.  മാത്രവുമല്ല ഉദരത്തിന് കൂടുതൽ ചെമ്പിച്ച നിറവുമുണ്ടായിരിക്കും.  ആൺതുമ്പിയും പെൺതുമ്പിയും തമ്മിൽ മറ്റ് വ്യത്യാസങ്ങളില്ല .

## ആവാസം
സമുദ്രനിരപ്പിൽ നിന്നും ഏകദേശം 700 മീറ്റർ വരെ ഉയരമുള്ള വനപ്രദേശങ്ങളിലാണ് ഇവയെ കണ്ടെത്തിയിട്ടുള്ളത്. വനപാതകളിലും അവയോടു ചേർന്നുള്ള തണലുള്ള സ്ഥലങ്ങളിലും *[[ചെറിയ തണൽതുമ്പി|ചെറിയ തണൽതുമ്പിയോടൊപ്പം]]* ഇവ കൂട്ടമായി ഇരിക്കുന്നത് കാണാം. അരുവികളിലാണ് ഇവ മുട്ടയിടുന്നത്. വനനശീകരണം ഇവയുടെ വൻതോതിലുള്ള നാശത്തിന് ഇടയാവുന്നുണ്ട്.

## ഉപവർഗങ്ങൾ
*V. apicalis apicalis* പശ്ചിമഘട്ടത്തിലെ കാട്ടരുവികളിൽ ധാരാളമായി കണ്ടുവരുന്നു. *V. a. nigrescens* ശ്രീലങ്കയിൽ മാത്രമാണുള്ളത്. *V. a. submontana* യെ പശ്ചിമഘട്ടത്തിൻറെ ഉയർന്ന മലകളിൽ മാത്രമാണ് കണ്ടിട്ടുള്ളത്. *V. a. submontana* നെ ഇപ്പോൾ കാട്ടു തണൽതുമ്പി എന്ന ഒരു പുതിയ തുമ്പിവർഗം ആയി കണക്കാക്കുന്നു.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
മഞ്ചേരി ആകാശവാണി

കേരളത്തിലെ മലപ്പുറം ജില്ലയിലെ മഞ്ചേരി ആസ്ഥാനമായി പ്രവർത്തിക്കുന്ന റേഡിയോ പ്ര‌ക്ഷേപണ കേന്ദ്രമാണ് **മഞ്ചേരി [[ആകാശവാണി]] എഫ്എം നിലയം** (102.7). മഞ്ചേരി എൻ.എസ്.എസ്. കോളേജ് കുന്നിലാണു ഇത് സ്ഥിതി ചെയ്യുന്നത്. 2006 ജനുവരി 28നാണ് ഈ നിലയം കമ്മീഷൻ ചെയ്തത്. ഇത് ഒരു പ്രാദേശിക നിലയമാണ്. ആകാശവാണിയുടെ കേരളത്തിലെ രണ്ടാമത്തെ പ്രാദേശിക നിലയമാണിത്. മലപ്പുറം, പാലക്കാട് ജില്ലകളിലെയും സമീപപ്രദേശങ്ങളിലേയും ഉദ്ദേശം 85 ലക്ഷം ജനങ്ങളിലേക്കാണ് ഈ നിലയത്തിന്റെ പരിപാടികൾ പ്രക്ഷേപണം ചെയ്യപ്പെടുന്നത്. മൂന്നു കിലോവാട്ടാണു ഇതിന്റെ പ്രസരണശേഷി.

## പ്രക്ഷേപണ സമയം
രാവിലെ 05.53 മുതൽ രാത്രി 11:06 വരെ ഇടവേളകളില്ലാത, തുടർച്ചയായാണ് പ്രക്ഷേപണം. 2017 ജനുവരി 26നാണു പ്രഭാതപ്രക്ഷേപണം ആരംഭിച്ചത്. 2019 ജൂൺ 2 നാണ്  തുടർച്ചയായുള്ള പ്രക്ഷേപണം (seamless transmission) ആരംഭിച്ചത്. കേരളത്തിൽ ആകാശവാണിയുടെ വിനോദ ചാനലുകളൊഴികെയുള്ള നിലയങ്ങളിൽ തുടർച്ചയായി പ്രക്ഷേപണമുള്ള ഏക നിലയമാണിത്.https://m.timesofindia.com/city/kozhikode/airs-manjeri-fm-station-to-begin-17-hour-broadcast/amp_articleshow/69549716.cms  
*ആദ്യ പ്രക്ഷേപണം; പ്രോഗ്രാം എക്സിക്യൂട്ടീവ് ഡി.പ്രദീപ് കുമാറിന്റെ നേതൃത്വത്തിൽ മാത്യു ജോസഫ് (ട്രാൻസ്മിഷൻ എക്സിക്യൂട്ടീവ്), ആർ.കനകാംബരൻ (സ്റ്റാഫ് അനൌൺസർ) എന്നിവരടങ്ങിയ സംഘമായിരുന്നു ആദ്യപ്രക്ഷേപണം നടത്തിയത്.
* കെ.എം. നരേന്ദ്രൻ, എം.ബാലകൃഷ്ണൻ, എസ് . രാധാകൃഷ്ണൻ ,ഡി.പ്രദീപ് കുമാർ എന്നിവരെത്തുടർന്ന്  2020 മെയ് 30 മുതൽ  ടി.കെ.മനോജൻ (അസി.ഡയറക്ടർ) ആണ് ഇപ്പോഴത്തെ പ്രോഗ്രാം മേധാവി.

## പ്രക്ഷേപണ പരിപാടികൾ
ഓരോമണിക്കൂറിലും എഫ്.എം. വാർത്താബുള്ളറ്റിനുകൾ, സേവനവാർത്തകൾ, തീവണ്ടിസമയം, ചലച്ചിത്രഗാനങ്ങൾ ലളിതഗാനങ്ങൾ, ഗസലുകൾ, നാടകഗാനങ്ങൾ, നാടൻപാട്ടുകൾ, മാപ്പിളപ്പാട്ടുകൾ, കാവ്യാലാപനങ്ങൾ, നോവൽ പാരായണം, സൈബർ ജാലകം, കരിയർ ഗൈഡൻസ് പരിപാടികൾ. കുട്ടികൾക്കും യുവാക്കൾക്കുമുൾപ്പെടെ എല്ലാ ആഴ്ചയിലും 6 ലൈവ് ഫോൺ - ഇൻ പരിപാടികൾ. കൂടാതെ കോവിഡ് സാഹചര്യത്തിൽ ലോക്ഡൗൺ തുടങ്ങിയപ്പോൾ  'ഹലോ ആകാശവാണി വീട്ടുവിശേഷം', 'ഒരു കഥ പറയാം', 'ഒരു പാട്ടു പാടാം', 'വാചകമേള' എന്നീ തത്സമയ ഫോൺ-ഇൻ പരിപാടികളും  ആരംഭിച്ചു 

 

## [https://m.timesofindia.com/city/kozhikode/airs-manjeri-fm-station-to-begin-17-hour-broadcast/amp_articleshow/69549716.cms അവലംബം]
3.http://airddfamily.blogspot.in/2017/01/morning-transmission-commenced-from.html
വർഗ്ഗം:കേരളത്തിലെ ആകാശവാണി നിലയങ്ങൾ
ചെറിയ തണൽതുമ്പി

മലനിരകളിലെ നീർച്ചാലുകൾക്കരികിൽ കാണപ്പെടുന്ന മരതകത്തുമ്പി കുടുംബത്തിൽ ഉള്ള ഒരിനം സൂചിത്തുമ്പിയാണ് **ചെറിയ തണൽതുമ്പി** - (Clear-winged Forest Glory). കുടുംബനാമമായ **മരതകത്തുമ്പി** എന്ന പേരിലും ഇവ വിളിക്കപ്പെടാറുണ്ട്. . ഏഷ്യയിലെ ഒട്ടുമിക്ക രാജ്യങ്ങളിലും ഇവ കാണപ്പെടുന്നു.

## വിവരണം
കണ്ണുകൾ ഇരുണ്ട തവിട്ടും തിളങ്ങുന്ന പച്ചനിറവും ചേർന്നതാണ്. മരതകപ്പച്ചനിറമാണ് ശരീരത്തിനു്. വെയിലേൽക്കുമ്പോൾ ഇവ വെട്ടിത്തിളങ്ങുന്നത് കാണാൻ ഭംഗിയാണ്. സൂതാര്യമായ ചിറകുകൾക്ക് നേർത്ത ഇരുളിമയുണ്ട്. പെൺതുമ്പിയുടെ നിറം ആൺതുമ്പിയെ അപേക്ഷിച്ച് കുറച്ച് മങ്ങിയതാണ്.

* ഏകദേശവലിപ്പം:  
**ആൺതുമ്പി: ഉദരം - 45 to 46&nbsp;mm, ചിറകളവ് - 34 to 38&nbsp;mm.
**പെൺതുമ്പി: ഉദരം - 43 to 50&nbsp;mm, ചിറകളവ് - 36 to 39&nbsp;mm.

## ആവാസവ്യവസ്ഥ
കാനനവാസിയായ ഈ തുമ്പി കാട്ടിലെ നീർചോലകളുള്ള പ്രദേശങ്ങളിലും കാടിനോട് ചേർന്ന നാട്ടിൻപുറങ്ങളിലെ ശുദ്ധജലനീരൊഴുക്കിന്റെ കരകളിലുമായി കണ്ടുവരുന്നു. ഇവ ചെറുസംഘങ്ങളായിട്ടാണ് പൊന്തകളിൽ കണ്ടുവരുന്നത്. ചിലപ്പോൾ ഇവയും ചുട്ടിച്ചിറകൻ തണൽത്തുമ്പിയും ഒരേ കൂട്ടമായി കാണാറുണ്ട്‌. ഒഴുകുന്ന കാട്ടരുവികളിലാണ് ഇവ മുട്ടയിടുന്നത്. മഴകഴിഞ്ഞുള്ള സമയത്ത് കാടുകളിൽ ഇവയുടെ സാന്ദ്രത  കൂടുതലാണ്. ചിലപ്പോൾ അരുവികളിൽൽനിന്നും വളെരെഅകലെയുള്ള കാനനപാതകളിലും അവക്കടുത്തുള്ള തണലുള്ള സ്ഥലങ്ങളിലും വരെ ഇവയെ കൂട്ടമായി കാണാം.

## ഉപവർഗങ്ങൾ
*V. g. montana* യെ പശ്ചിമഘട്ടത്തിൻറെ ഉയർന്ന മലകളിൽ മാത്രമാണ് കണ്ടിട്ടുള്ളത്. *V. g. montana* യെ ഇപ്പോൾ *V. a. submontana* യുടെ കൂടെ കാട്ടു തണൽതുമ്പി എന്ന ഒരു പുതിയ തുമ്പിവർഗം ആയി കണക്കാക്കുന്നു.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
കണ്ണൂർ കീഴടക്കൽ

മൂന്നാം മൈസൂർ യുദ്ധത്തിന്റെ ഭാഗമായി 1790 ഡിസംബർ 17 -ന് മൈസൂരിന്റെ കൈയ്യിൽ നിന്നും ബ്രിട്ടീഷ് ഈസ്റ്റ് ഇന്ത്യ കമ്പനി കണ്ണുർ പിടിച്ചെടുത്തതിനെയാണ് **കണ്ണൂർ കീഴടക്കൽ(Capture of Cannanore)** എന്നതു കൊണ്ട് വിവക്ഷിക്കുന്നത്.  മൈസൂർ രാജ്യത്തിന്റെയും കണ്ണൂർ രാജയുടെയും കൈവശത്തിലായിരുന്ന കണ്ണൂർ, റോബർട്ട് ആബെർക്രോംബി നയിച്ച കമ്പനിപ്പട ഡിസംബർ 14 -ന് ഉപരോധിക്കാൻ തുടങ്ങി. കണ്ണുർ കോട്ട പിടിച്ചെടുത്തതോടെ മൈസൂരിനു കീഴടങ്ങേണ്ടി വന്നു. ഏതാനും ദിവസം മുന്നേ മറ്റൊരു സേനയുടെ ആക്രമണത്തിൽ നടന്ന കോഴിക്കോട് യുദ്ധത്തിൽ കോഴിക്കോടും പിടിച്ചടക്കിയ കമ്പനി മലബാർ തീരത്തിന്റെ മൊത്തം നിയന്ത്രണം കൈവശപ്പെടുത്തി.

## സേനാബലം
;ബ്രിട്ടീഷ് സേനാബലം
* HM 77 -ആം റജിമെന്റിലെ മൂവായിരത്തിലേറെ ബ്രിട്ടീഷ് പടയാളികൾ
* ഒന്നാം ബോംബെ തനത് കാലാൾപ്പട
* രണ്ടായിരത്തോളം നായർപ്പടയാളികൾ
;മൈസൂർ സേനാബലം
* അയ്യായിരത്തിലേറെ മൈസൂർ സൈനികർ
* മാപ്പിളമാർ

## അവലംബം

## പുറത്തേക്കുള്ള കണ്ണികൾ
*മൈസൂർ യുദ്ധങ്ങൾ  Heritage History
*കണ്ണൂർ Gazetteer 1857
*റോബർട്ട് ആബെർക്രോംബി (1740-1827)
*ടിപ്പു സുൽത്താൻ (1753-1799)

## അധികവായനയ്ക്ക്
*Logan, William ''Malabar Manual'', Volume 1

## ഇതും കാണുക
*കേരളത്തിലേക്കുള്ള മൈസൂരിന്റെ കടന്നുകയറ്റം

വർഗ്ഗം:കേരളത്തിലേക്കുള്ള മൈസൂരിന്റെ കടന്നുകയറ്റം
വർഗ്ഗം:കേരളചരിത്രം
ഒലി വെള്ളച്ചാട്ടം

മലപ്പുറം ജില്ലയിലെ ഏറനാട് താലൂക്കിൽ മമ്പാട് പഞ്ചായത്തിലാണ് **ഒലി വെള്ളച്ചാട്ടം**.  വനംവകുപ്പിന്റെ അധീനതയിലുള്ള വെള്ളരിച്ചോല മലയിൽനിന്ന് ഒലിമലയുടെ കൂറ്റൻ പാറക്കെട്ടിലൂടെ താഴേക്ക് പതിക്കുന്നതാണ് പ്രധാന വെള്ളച്ചാട്ടം. മലയുടെ മുകൾഭാഗംവരെ കാട്ടിൽനിന്ന് ലേലംകൊണ്ട മരം കൊണ്ടുപോകാൻ പണ്ടുണ്ടാക്കിയ മൺപാതയുണ്ട്. ഈ പാതയും വീട്ടിക്കുന്ന് ആദിവാസി കോളനിയിലേക്കുള്ള വഴിയുമാണ് സഞ്ചാരികൾ വെള്ളച്ചാട്ടത്തിനടുത്തെത്താൻ ഉപയോഗിക്കുന്നത്.

മലയോര പ്രദേശങ്ങൾ സ്ഥിതി ചെയ്യുന്ന  ഏറനാടിന്റെ ശാലീന സൗന്ദര്യം കൂടിയാണ്, ഒലി വെള്ളച്ചാട്ടം. ഫോറസ്റ്റ് മേഖലകളിൽ അതിരു  പങ്കിടുന്ന പ്രതേഖത കൂടെയുണ്ട് "ഒലി " വെള്ളച്ചാട്ട ത്തിന്

വർഗ്ഗം:കേരളത്തിലെ വെള്ളച്ചാട്ടങ്ങൾ
ജാക്ക്. ഡബ്ല്യൂ. ഷോസ്റ്റാക്ക്

കാരൾ ഗ്രെയ്ഡർ, എലിസബെത് ബ്ലാക്ബേൺ എന്നിവരോടൊപ്പം 2009-ലെ വൈദ്യശാസ്ത്രത്തിനുളള നോബൽ  സമ്മാനം നേടിയ ശാസ്ത്രജ്ഞനാണ് **ജാക്ക്. ഡബ്ല്യൂ. ഷോസ്റ്റാക്ക്**(**Jack William Szostak** ജനനം 1952നവംബർ 9). കനേഡിയൻ അമേരിക്കൻ ശാസ്ത്രജ്ഞനായ ഇദ്ദേഹം ബ്രിട്ടീഷ്-പോളിഷ് വംശജനാണ്. ഹാർവാഡ് മെഡിക്കൽ സ്കൂൾ ജനിതകവിഭാഗം പ്രഫസറും മസാച്യുസെറ്റസ് ജനറൽ ഹോസ്പിറ്റലിലെ ശാസ്ത്രജ്ഞനുമായ ഷോസ്റ്റാക്ക് ജനിതകശാസ്ത്രത്തിൽ ഗണ്യമായ സംഭാവനകൾ നൽകിയിട്ടുണ്ട്. ടെലോമീറുകൾ ക്രോമസോമുകളെ സംരക്ഷിക്കുന്നത് എങ്ങനെയാണെന്ന് കണ്ടെത്തിയതിനാണ് ഇവർക്ക് നോബൽ സമ്മാനം നൽകപ്പെട്ടത്.
## ജീവിതരേഖ
1952 നവംബർ ഒൻപതിന് ലണ്ടനിൽ ജനിച്ച ഷോസ്റ്റാക്കിന്റ ആദ്യകാലജീവിതം മൊൺട്രിയാലിലും ഒട്ടാവയിലും ആയിരുന്നു. പോളിഷ് ഭാഷ സംസാരിക്കുന്നില്ലെങ്കിലും അദ്ദേഹം തന്റെ പോളിഷ് വേരിന്റെ ഓർമ്മയെക്കുറിച്ച് വ്പ്രൊസ്ത് മാസികയിലെ ഒരു അഭിമുഖത്തിൽ പറഞ്ഞിരുന്നു.

## അവലംബം

എലിസബെത് ബ്ലാക്ബേൺ
## പുറം കണ്ണികൾ
* Nobel Prize information
* Szostak Lab website
* DNA Ends: Just the Beginning Nobel Prize Lecture
* Jack Szostak's lecture: "The Origin of Life on Earth" 
* Last interview of Dr. Jack Szostak 

വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:നോബൽ സമ്മാനം നേടിയ അമേരിക്കക്കാർ
വർഗ്ഗം:1952-ൽ ജനിച്ചവർ
ഗ്രാം അറ്റോമിക് മാസ്സ്

**ഗ്രാം അറ്റോമിക് മാസ്സ്** എന്നത് ഏകാറ്റോമിക മൂലകത്തിലെ ഒരു മോൾ ആറ്റങ്ങളുടെ ഗ്രാമിലുള്ള പിണ്ഡമാണ്.(6.022×10²³ ആറ്റങ്ങളുടെ ഗ്രാമിലുള്ള ഭാരം) ഇത് സംഖ്യാപരമായി ഗ്രാമിലുള്ള ആപേക്ഷിക അറ്റോമിക മാസിന് (അല്ലെങ്കിൽ അറ്റോമിക ഭാരം) തുല്യമാണ്. ഒരു മൂലകത്തിന്റെ അറ്റോമിക മാസ് ഗ്രാമിൽ സൂചിപ്പിക്കുന്നതിനെ **ഗ്രാം അറ്റോമിക് മാസ്സ്** എന്നു പറയുന്നു. ഉദാഹരണത്തിന്, ഓക്സിജൻ 16 ഗ്രാം ആണ്. ഒരു മൂലകത്തിന്റെ അളവ് അതിന്റെ ഗ്രാം അറ്റോമിക് മാസ്സിന് തുല്യമാണെങ്കിൽ അതിനെ ആ മൂലകത്തിന്റെ ഒരു ഗ്രാം അറ്റം എന്നു പറയുന്ന .
 
ഓക്സിജൻ അറ്റത്തിന്റെ ആറ്റോമിക ദ്രവ്യമാനം(പിണ്ഡം) 16 എ എം യു (ആറ്റോമിക പിണ്ഡ ഏകകം) ആകുന്നു. അതായത്, അതിന്റെ ഗ്രാം ആറ്റോമിക മാസ് 16 ആകുന്നു. 16 ഗ്രാം ഓക്സിജൻ ഒരു ആറ്റോമിക ഭാരം ഓക്സിജനു തുല്യമാണ്.

## അവലംബം
*http://www.thegeoexchange.org/chemistry/stoichiometry/gram-atomic-mass-1.html
*http://encyclopedia2.thefreedictionary.com/Gram+atomic+mass
*http://www.wikihow.com/Calculate-Molar-Mass
മെഴുകുതിരി മരം

പനാമരാജ്യത്തിലെ തദ്ദേശവാസിയായ ഒരു അലങ്കാരച്ചെടിയാണ് **മെഴുകുതിരിമരം**. . എന്നാലും ലോകത്തിലെ പല സസ്യോദ്യാനങ്ങളിലും ഈ മരം നട്ടുവളർത്തിവരുന്നു

വംശനാശഭീഷണിയുള്ള ഈ മരം ഏകദേശം ആറു മീറ്റർ വരെ ഉയരത്തിൽ വളരുന്നു. 60 സെന്റീമീറ്റർ വരെ നീളത്തിൽ മുരിങ്ങക്കായോടു സാദൃശ്യമുള്ള ഇതിന്റെ കായ പിഞ്ചായിരിക്കുമ്പോൾ പച്ചനിറത്തിലും പഴുക്കുമ്പോൾ മഞ്ഞനിറത്തിലുമാണ് കാണുന്നത്. പഴച്ചാർ ഭക്ഷ്യയോഗ്യമാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പഴങ്ങൾ
വിഭാഗം: ഫലവൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
സ്ട്രാസ്ബർഗ്

ഫ്രാൻസിലെ അൽസെയ്സ് പ്രവിശ്യയുടെ തൽസ്ഥാനവും ഫ്രാൻസിലെ തന്നെ പ്രധാനനഗരങ്ങളിലൊന്നുമാണ് **സ്ട്രാസ്ബർഗ്**.വടക്കുകിഴക്കൻ ഫ്രാൻസിൽ സ്ഥിതി ചെയ്യുന്ന സ്ട്രാസ്ബർഗ് നഗരം യൂറോപ്യൻ പാർലമെനിന്റെ ഔദ്യോഗിക സീറ്റുകൂടിയാണ്.ജർമ്മനിയോട് അതിരിടുന്ന സ്ട്രാസ്ബർഗ് നഗരം റൈൻ നദിയുടെ തീരത്തായാണ് നിലകൊള്ളുന്നത്.സ്ട്രാസ്ബർഗ് തുറമുഖം റൈൻ നദീതീരത്തുള്ളതിൽ വെച്ച് രണ്ടാമത്തെ ഏറ്റവും വലിയ തുറമുഖമാണ്.2011ലെ കണക്കുകൾ അനുസരിച്ച് സ്ട്രാസ്ബർഗിലെ ജനസംഖ്യ 2,70,000 ആണ്.സ്ട്രാസ്ബർഗിൽ സ്ഥിതിചെയ്യുന്ന ഗ്രാന്റ് ദ്വീപ് 1988ൽ ലോകപൈതൃകസ്ഥാനം ആയി  യുനെസ്കോ പ്രഖ്യാപിച്ചു 
.
വർഗ്ഗം:ഫ്രാൻസിലെ പട്ടണങ്ങൾ

## അവലംബം

## പുറത്തേക്കുള്ള കണ്ണികൾ

* Strasbourg: the most European French city - Official French website (in English)
* Strasbourg City Website 
* Strasbourg Bienvenue.com | City Guide Town Strasbourg and Bas-Rhin 
* Strasbourg in the Structurae database
* Port of Strasbourg 
* Strasbourg River Boats 
* English Speaking Community of Strasbourg
* Visiting Strasbourg 
* Public transport in Strasbourg
വർഗ്ഗം:ഫ്രാൻസിലെ പട്ടണങ്ങൾ
വർഗ്ഗം:യൂറോപ്പിലെ ലോകപൈതൃകകേന്ദ്രങ്ങൾ
കോഴിക്കോട് യുദ്ധം

1790 ഡിസംബർ 7 നും 12 നും ഇടയിൽ വച്ചാണ് **കോഴിക്കോടു യുദ്ധം(Battle of Kozhikode)** അഥവാ തിരൂരങ്ങാടി യുദ്ധം നടന്നത്. ലെഫ്റ്റ് കേണൽ ജയിംസ് ഹാർട്‌ലിയുടെ നേതൃത്വത്തിൽ 1500 പേർ അടങ്ങിയ മൂന്നു റജിമെന്റ് കമ്പനി സൈന്യം 9000 പേർ അടങ്ങിയ മൈസൂർ സൈന്യത്തെ വ്യക്തമായി തോൽപ്പിക്കുകയും ആയിരക്കണക്കിന് ആൾക്കാരെ കൊല്ലുകയും കമാണ്ടർ ഹുസൈൻ അലി ഉൾപ്പെടെ വളരെയധികം ആൾക്കാരെ തടവുകാരായി പിടിക്കുകയും ചെയ്തു.

## ഇതും കാണുക
*കേരളത്തിലേക്കുള്ള മൈസൂരിന്റെ കടന്നുകയറ്റം

## അവലംബം

*Harbottle, Thomas Benfield. ''Dictionary of battles from the earliest date to the present time''
*Mill, James. ''A history of British India'', Volume 5
*Miles, W (translator). ''The history of the Reign of Tipu Sultan''
*Logan, William ''Malabar Manual'', Volume 1

## പുറത്തേക്കുള്ള കണ്ണികൾ
*Dictionary of Indian Biography - James Hartley 1743-1799 archive.org
*Portrait and Biographical Information on James Hartley Christies.com auctioneers
*Heritage History - Mysore Wars 
*Calicut - Gazetteer 1857
*DNB Biography of James Hartley
ഹാംബർഗ്

വടക്കൻ ജർമനിയിലെ ഒരു പ്രധാന നഗരമാണ് **ഹാംബർഗ്** (ജർമ്മൻ ഉച്ചാരണം: **ഹാംബുർഗ്**). ഒരു നഗരസംസ്ഥാനമായ ഹാംബർഗ് ജർമ്മനിയിലെ പതിനാറ് സംസ്ഥാനങ്ങളിൽ പതിമൂന്നാമത് വലിയ സംസ്ഥാനമാണ്. ജർമ്മനിയിലെ രണ്ടാമത്തെയും യൂറോപ്യൻ യൂണിയനിലെ എട്ടാമത്തെയും വലിയ നഗരമാണിത്. എൽബ് നദിയുടെ തീരത്തായാണ് ഹാംബർഗ് നഗരം സ്ഥിതി ചെയ്യുന്നത്. യൂറോപ്പിലെതന്നെ പ്രധാനപ്പെട്ട ടൂറിസ്റ്റ് കേന്ദ്രങ്ങളിലൊന്നാണ് ഹാംബർഗ്. ഏകദേശം പതിനേഴ് ലക്ഷം ആളുകൾ ഹാംബർഗ് നഗരത്തിൽ താമസിക്കുന്നു. ജർമ്മൻ തന്നെയാണ് പ്രധാന സംസാരഭാഷ. തദ്ദേശീയരെക്കൂടാതെ തുർക്കി , പോളണ്ട്, അഫ്ഗാനിസ്ഥാൻ, പോർച്ചുഗൽ എന്നിവിടങ്ങളിൽനിന്നുള്ളവരും ഹാംബർഗിൽ താമസിക്കുന്നു. 2015 ജൂലൈയിൽ ഹാംബർഗിലെ സ്പെയ്സർഷാറ്റ് പ്രദേശത്തെ ലോകപൈതൃകസ്ഥാനം ആയി യുനെസ്കോ പ്രഖ്യാപിച്ചു.

## അവലംബം

## പുറത്തേക്കുള്ള കണ്ണികൾ
*
*
*Panoramas and Virtual Tours of Hamburg
*Hamburg-Wedel-Elbe-Web-Cams 
* Hamburg-Cruise-Center + Elbphilharmonie Hamburg- Elbe-Harbour-Web-Cams
* Hamburg Portal – City Guide
* Hamburg Panorama-View

വർഗ്ഗം:ജർമ്മനിയിലെ നഗരങ്ങൾ
വർഗ്ഗം:യൂറോപ്പിലെ ലോകപൈതൃകകേന്ദ്രങ്ങൾ
വർഗ്ഗം:ജർമ്മനിയിലെ സംസ്ഥാനതലസ്ഥാനങ്ങൾ
വർഗ്ഗം:ജർമ്മനിയിലെ സംസ്ഥാനങ്ങൾ
മേഘവർണ്ണൻ

വളരെ ഭംഗിയുള്ളതും അപൂർവ്വവുമായ  നീർരത്നം കുടുംബത്തിൽ ഉള്ള ഒരിനം സൂചിത്തുമ്പിയാണ് **മേഘവർണ്ണൻ** - Myristica Sapphire ****. കർണ്ണാടകത്തിലും കേരളത്തിലും മാത്രമാണ് ഇതിന്റെ സാന്നിദ്ധ്യം കണ്ടിട്ടുള്ളത്.

## രൂപഘടന
ആൺ തുമ്പിയുടെ മുഖത്ത് കറുത്ത വരകളും ചുവന്ന പൊട്ടുകളും കാണാം. കണ്ണുകളുടെ മുകൾഭാഗം കറുപ്പും താഴെ തവിട്ടു നിറവുമാണ്. ശരീരത്തിൽ കടുംനിറത്തിലുള്ള ആകാശനീലയും കറുത്ത വരകളുമുണ്ട്. കാലുകളുടെ ആദ്യത്തെ മൂന്നു ഖണ്ഡങ്ങൾ കറുപ്പും ബാക്കിയുള്ളവ വെളുപ്പുമാണ്. ചിറകുകൾ സുതാര്യവും അറ്റത്തു കറുത്ത നിറത്തോടു കൂടിയവയുമാണ്. പെൺതുമ്പികൾ കറുത്ത വരകളോടു കൂടിയ നീലനിറത്തിലുള്ളവയാണ്. മുൻചിറകുകൾ പൂർണ്ണമായും സുതാര്യമായവയാണ്.

## ആവാസം
വനപ്രദേശങ്ങളിലെ മിറിസ്റ്റിക്ക ചതുപ്പുകളോടു ചേർന്നുള്ള അരുവികളുടെ തീരത്താണ് ഇവയെ കണ്ടെത്തിയിട്ടുള്ളത്. നിഴൽപ്രദേശങ്ങളെ കൂടുതൽ ഇഷ്ടപ്പെടുന്നവ ഇവ ജലമാധ്യത്തിൽ പൊങ്ങിനിൽക്കുന്നതോ പുഴയിലേക്കു ചാഞ്ഞുനിൽക്കുന്നതോ ആയ കമ്പുകളിലാണ് മിക്കവാറും ഇരിക്കാറ്. കേരളത്തിൽ തട്ടേക്കാട്, കല്ലാർ, വിതുര, ആനക്കുളം എന്നിവിടങ്ങളിൽ ഇതിനെ കണ്ടിട്ടുണ്ട്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ തുമ്പികൾ
വർഗ്ഗം:സൂചിത്തുമ്പികൾ
കോഴിക്കോട് ആകാശവാണി

കേരളത്തിലെ രണ്ടാമത്തെ ആകാശവാണി നിലയമാണ് 1950 മെയ് 14-നു പ്രക്ഷേപണം തുടങ്ങിയ **കോഴിക്കോട് ആകാശവാണി നിലയം**.ഒരു പ്രാദേശിക വാർത്താനിലയം ആയ 100 കിലോവാട്ട് ശക്തിയുള്ള ഈ നിലയം മീഡിയം വേവ് 684 കിലോഹെട്സിലാണ് സംപ്രേഷണം നടത്തുന്നത് . 10 കിലോവാട്ട് ശക്തിയുള്ള എഫ്.എം പ്രക്ഷേപണം 103.6 മെഗാഹേട്സിൽ ആണ് 

ഉറൂബ്,യു.എ. ഖാദർ, അക്കിത്തം, ,കെ. രാഘവൻ തുടങ്ങി പല പ്രമുഖ മലയാള സാഹിത്യകാരന്മാരും കോഴിക്കോട് ആകാശവാണി നിലയത്തിൽ പ്രവർത്തിച്ചിട്ടുണ്ട്.
## അവലംബം

വർഗ്ഗം:കേരളത്തിലെ ആകാശവാണി നിലയങ്ങൾ
അറ്റോമിക് മാസ്സ് യൂണിറ്റ്

**അറ്റോമിക് മാസ്സ് യൂണിറ്റ്** unified atomic mass unit (symbol: u) or dalton (symbol: Da) ആറ്റൊമിക തന്മാത്രാ തലത്തിലുള്ള ഏകകം ആണിത്. ഒരു എകീകൃത ആറ്റോമിക മാസ് യൂണിറ്റ് എന്നത് ഏതാണ്ട് ഒരു ന്യൂക്ലിയോണിന്റെ (ഒന്നുകിൽ ഒരു പ്രോട്ടോൺ അല്ലെങ്കിൽ ന്യൂട്രോൺ) മാസ്സിനു തുല്യമാണ്. ഇത് സംഖ്യാപരമായി, 1 ജി/മോളിനു തുല്യമാണ്.ഇലക്ട്രോണിന്റെ അടിസ്ഥാന ആണവനിലയിലുള്ള ബന്ധിക്കപ്പെടാത്ത നിഷ്പക്ഷമായ ഒരു കാർബൺ-12 ആറ്റത്തിന്റെ പന്ത്രണ്ടിൽ ഒന്ന് ഭാരം ആയി ഇതിനെ നിർവ്വചിക്കാം. ഇതിന്റെ വില .
സി ഐ പി എം(International Committee for Weights and Measures) SI യൂണിറ്റിന്റെ കൂടെ ഉപയോഗിക്കാവുന്നതും SI യൂണിറ്റിൽ ഉൾപ്പെടുത്താത്തതും പരീക്ഷണത്തിലൂടെമാത്രം SI യൂണിറ്റിൽ ലഭിക്കേണ്ടതുമാണിത്. 

## ഉദാഹരണങ്ങൾ
*ഒരു ഹൈഡ്രജൻ-1 ആറ്റത്തിന് 1.0078250 u (1.0078250 Da) മാസ്സാണുള്ളത്. 
*കാർബൺ12 ആറ്റത്തിന് 12 u (12 Da) മാസ്സാണുള്ളത്. 
*അസറ്റൈൽ സാലിസിലിക് ആസിഡിന്റെ (ആസ്പിരിൻ) ഒരു തന്മാത്രയുടെ മാസ്സ് 180.16 u (180.16 Da) ആണ്. 
*അറിയപ്പെടുന്നതിൽ ഏറ്റവും വലിയ പ്രോട്ടീൻ തന്മാത്രയ്ക്ക് 3-3.7 megadaltons (3000000 Da) ആണുള്ളത്. 
## ഇതും കാണുക
*Kendrick mass
*മാസ്സ്-ചാർജ്ജ് അംശബന്ധം
*ആറ്റോമിക മാസ്സ് സ്ഥിരാങ്കം

## അവലംബം

*Stryer, Jeremy M. Berg; John L. Tymoczko; Lubert (2007). "2". Biochemistry (6. ed., 3. print. ed.). New York: Freeman. p. 35.
താഹിതി

ശാന്തസമുദ്രത്തിലെ ഒരു ദ്വീപാണ് **താഹിതി**.ഓസ്ട്രേലിയൻ ഭൂഖണ്ഡത്തിൽ സ്ഥിതിചെയ്യുന്ന ഈ ദ്വീപ് ഫ്രഞ്ച് പോളിനേഷ്യയുടെ ഭാഗമാണ്. പപ്പീറ്റിയാണ് താഹിതി നഗരത്തിന്റെ തലസ്ഥാനം. 1,69,674 ആണ് ഇവിടുത്തെ ജനസംഖ്യ(2002). ഫ്രഞ്ചും താഹിതിയനുമാണ് താഹിതിയിലെ ഔദ്യോഗികഭാഷകൾ
എൽബ് നദി

മധ്യയൂറോപ്പിലെ പ്രധാനപ്പെട്ട നദികളിലൊന്നാണ് **എൽബ്**. വടക്കൻ റിപ്പബ്ലിക്കിലെ ക്രോണോസ് മലനിരകളിൽനിന്നും ഉൽഭവിക്കുന്ന എൽബ് നദി ബൊഹെമിയ പ്രദേശത്തെ മുറിച്ചുകടന്ന് ജർമനിയിലെ കുക്സാവനിൽ വെച്ച് വടക്കൻ കടലിൽ പതിക്കുന്നു. എൽബ് നദിയുടെ ആകെ നീളം 1084 കിലോമീറ്ററാണ് (680 മൈൽ). വ്ലാറ്റ്വ, സാൽ, ഹാവെൽ, ഓർ എന്നിവയാണ് എൽബിന്റെ പ്രധാന പോഷകനദികൾ. കൂടുതൽ ദൂരവും ജർമനിയിലൂടെ ഒഴുകുന്ന എൽബ് നദി ചെക്ക് റിപ്പബ്ലിക്ക്, ഓസ്ട്രിയ ,പോളണ്ട് എന്നീ രാജ്യങ്ങളിലൂടെയും ഒഴുകുന്നുണ്ട്. ഹാംബർഗ്, വ്റ്റെൻബെർഗ്, ഡ്രെസ്ഡെൻ എന്നിവയാണ് എൽബ് നദിക്കരയിലെ പ്രധാന നഗരങ്ങൾ. വടക്കൻ ജർമ്മനിയിലെ കാർഷികാവശ്യങ്ങൾക്കുള്ള ജലത്തിന്റെ പ്രധാനസ്ത്രോതസ് എൽബ് നദിയാണ്. എൽബ് സമതലത്തിൽ ഏകദേശം ഇരുപത്തിയഞ്ച് ലക്ഷം ആളുകൾ താമസിക്കുന്നുണ്ട്.
## അവലംബം

## പുറത്തേക്കുള്ള കണ്ണികൾ
* Ancient library Albis river in Germania Magna
* Source of Albis river in Asciburgis (Riesengebirge Giants mountains
* information and pictures of the spring of Labe in Giant Mountains (Krkonoše, Riesengebirge)

*   Mühlanger  , Wittenberg district in Saxony-Anhalt, Germany.  9 km to Lutherstadt Wittenberg –Germany --click-on: Bildergalerie   click-on..click-around 
*     Hamburg-Wedel-Elbe-Web-Cams   
*   Hamburg-Cruise-Center + Elbphilharmonie Hamburg- Elbe-Harbour-Web-Cams  
വർഗ്ഗം:ഓസ്ട്രിയയിലെ നദികൾ
വർഗ്ഗം:ജർമനിയിലെ നദികൾ
ഓപ്പൺ സോഴ്സ് ഡ്രഗ് ഡിസ്കവറി

ആഗോള സ്വതന്ത്ര മരുന്ന് ഗവേഷണ പദ്ധതിയുടെ ഭാഗമായി ഇന്ത്യയിലെ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ചിന്റെ നേതൃത്ത്വത്തിലുള്ള ഒരു പറ്റം ആളുകൾ അടങ്ങിയ സംഘടനയാണ് ഓപ്പൺ സോർസ് ഡ്രഗ് ഡിസ്കവറി. അവഗണിക്കപെട്ട ക്ഷയം, ലെഷ്മീനിയാസിസ് മലേറിയ പോലുള്ള രോഗങ്ങൾക്ക് മരുന്നു കണ്ടുപിടിക്കാൻ ഉള്ള ഒരു കൂട്ടയ്മ ആണ് ഇത്. ഇതിനോടനുബന്ധിച്ച് ഗവേഷകർ, വിദ്യാർത്ഥികൾ, വ്യവസായങ്ങൾ, വിദ്യാഭ്യാസ സ്ഥാപനങ്ങൾ, എന്നിവ് പ്രവർതിക്കുന്നുണ്ട്. 130 ലധികം രാജ്യങ്ങളിൽ നിന്നുള്ള ആളുകളെ പങ്കെടുപ്പിച്ച് ഇതേതരത്തിൽ പ്രവർത്തിക്കുന്ന ഒരു അന്തർദേശീയ സംഘടനയും ഇന്ന് നിലവിലുണ്ട്. ആർക്കും പങ്കെടുക്കാവുന്ന ഏ സംഘടനയിൽ ഒരുപാട് മലയാളി ഗവേഷകരും പങ്കെടുക്കുന്നുണ്ട്.
## അവലംബം

വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
ക്വാർക്ക് ഗ്ലുവോൺ പ്ലാസ്മ

**[[മഹാവിസ്ഫോടനം]]** നടന്നതിനു ശേഷമുള്ള ഏതാനും നിമിഷങ്ങൾക്കകം പ്രപഞ്ചം മുഴുവൻ നിറഞ്ഞു നിന്നിരുന്നുവെന്ന് കരുതപ്പെടുന്ന ദ്രവ്യരൂപമാണ് ക്വാർക്ക്  ഗ്ലുവോൺ പ്ലാസ്മ(QGP) . ദ്രവ്യത്തിന്റെ ഏഴാമത്തെ അവസ്ഥയായിട്ടാണിത് അറിയപ്പെടുന്നത്. ആറ്റങ്ങളോ തന്മാത്രകളോ രൂപപ്പെടാൻ കഴിയാത്ത വിധത്തിലുള്ള ഉയർന്ന താപനിലയിലെ  ഈ ദ്രവ്യരൂപത്തിനു നിലനിൽപ്പുള്ളൂ. ശക്തന്യൂക്ലിയാർ ബലവാഹികളായ ഗ്ലുവോണുകളുടെ കടലിൽ ക്വാർക്കുകൾ സ്വതന്ത്രമായി സഞ്ചരിക്കുന്ന അവസ്ഥയാണിത്.
 
കണികാ പരീക്ഷണത്തിൽ ലോകത്തെ ഏറ്റവും വലിയ അന്താരാഷ്ട്ര സംഘടനയായ
സേണിന്റെ സൂപ്പർ പ്രോട്ടോൺ സിൻക്രോറോൺ (SPS) പരീക്ഷണങ്ങൾ 1980 കളിലും 1990 കളിലും QGP സൃഷ്ടിക്കാൻ ശ്രമിച്ചു. 2000 ൽ, ദ്രവ്യത്തിന്റെ ഒരു പുതിയ അവസ്ഥയെക്കുറിച്ച് പരോക്ഷമായ തെളിവുകൾ പ്രഖ്യാപിക്കാൻ സേൺ  നേതൃത്വം നൽകി.

ജനീവയ്ക്ക് സമീപം സ്വിസ്സ്-ഫ്രഞ്ച് അതിർത്തിയിൽ ഭൂമിക്കടിയിൽ സ്ഥാപിച്ചിട്ടുള്ള മനുഷ്യനിർമിതമായ ഏറ്റവും വലിയ യന്ത്രമായ **[[ലാർജ് ഹാഡ്രോൺ കൊളൈഡർ|ലാർജ് ഹാഡ്രോൺ കൊളൈഡറിലെ]]** ആറു പരീക്ഷണങ്ങളിലൊന്നായ ALICEൽ (A Large Lon Collider Experiement) സേണിൻറെ നേതൃത്വത്തിൽ നടത്തിയ  പരീക്ഷണങ്ങളിൽ ക്വാർക്ക് ഗ്ലുവോൺ പ്ലാസ്മ എന്നിവയാൽ നിർമ്മിതമായ ഈ  ക്വാണ്ടംസൂപ്പ് പുനഃസൃഷ്ടിക്കാൻ സാധിച്ചു. ഈ ദ്രവ്യാവസ്ഥയ്ക്ക് ദ്രാവകങ്ങളുടെ സ്വഭാവസവിശേഷതകളുമായി ഏറെ സമാനതകളുള്ളതായും സേണിലെ ശാസ്ത്രജ്ഞർ കണ്ടെത്തി.

### ALICE പരീക്ഷണം

ഈയത്തിന്റെ(lead)  അയോണുകളെ കൂട്ടിയിടിപ്പിച്ച് 
മഹാവിസ്ഫോടനത്തിനു  ശേഷം **[[പ്രപഞ്ചം|പ്രപഞ്ചത്തിൽ]]** നിലനിന്നിരുന്ന സാഹചര്യം കൃത്രിമമായി സൃഷ്ടിയ്ക്കുകയാണ്‌ ഈ പരീക്ഷണത്തിൽ. ഈ സാഹചര്യം പുനഃസൃഷ്ടിയ്ക്കുന്നതിലൂടെ ക്വാർക്ക് ഗ്ലൂഓൺ പ്ലാസ്മ എന്ന അവസ്ഥയെക്കുറിച്ച് പഠനം നടത്താനാവുമെന്നാണ്‌ ശാസ്ത്രജ്ഞരുടെ കണക്കുകൂട്ടൽ.

ഉപാണുകണങ്ങളായ  പ്രോട്ടോൺ   ന്യൂട്രോൺ എന്നിവ  ക്വാർക്കുകൾ കൊണ്ടാണ്‌  നിർമ്മിക്കപ്പെട്ടിരിക്കുന്നതന്ന് ആധുനിക  ശാസ്ത്രലോകം വിശ്വസിക്കുന്നു. ഈ  ക്വാർക്കുകളെ പരസ്പരം  സം‌യോജിപ്പിച്ചു  നിർത്തുന്ന അതിസൂക്ഷ്മകണമാണ്‌ ഗ്ലൂഓണുകൾ. ക്വാർക്ക് ഗ്ലൂവോൺ ബന്ധനം  വളരെ ശക്തമായതിനാൽ  ക്വാർക്കുകളോ ഗ്ലുവോണുകളോ പരസ്പരബന്ധിതമല്ലാതെ, സ്വതന്ത്രാവസ്ഥയിൽ  പ്രപഞ്ചത്തിൽ കാണപ്പെടുന്നില്ല. എന്നാൽ മഹാവിസ്ഫോടനത്തിനു ശേഷമുള്ള വളരെക്കുറച്ചു  സമയം, വളരെ ഉയർന്ന താപനിലയും, സാന്ദ്രതയും നിലനിന്നിരുന്നപ്പോൾ  ഇവ സ്വതന്ത്രമായി സ്ഥിതി  ചെയ്തിരുന്നതായി കരുതപ്പെടുന്നു.

ALICE പരീക്ഷണത്തിൽ അയോണുകളുടെ കൂട്ടിയിടിയാലുണ്ടാകുന്ന  ഉയർന്ന ഊഷ്മാവിൽ  പ്രോട്ടോണുകളും ന്യൂട്രോണുകളും വിഘടിച്ച് ക്വാർക്കുകളും ഗ്ലുവോണുകളും  സ്വതന്ത്രമാകും. അത് മഹാവിസ്ഫോടനത്തിനു  ശേഷം പ്രപഞ്ചത്തിൽ  നിലനിന്നിരുന്ന അവസ്ഥയായ ക്വാർക്ക് ഗ്ലൂഓൺ പ്ലാസ്മ  പുനഃസൃഷ്ടിക്കും. ഈ അവസ്ഥയിലുള്ള  പദാർത്ഥങ്ങളുടെ സവിശേഷതകളാണ്‌ LHC പരീക്ഷണത്തിന്റെ  ആദ്യഘട്ടത്തിൽ ശാസ്ത്രജ്ഞർ പഠനവിധേയമാക്കുന്നത്.

https://en.wikipedia.org/wiki/Quark%E2%80%93gluon_plasma

വർഗ്ഗം:ദ്രവ്യത്തിന്റെ അവസ്ഥകൾ
വീഡിയോ എഡിറ്റിംഗ്

വീഡിയോ കാമറ ഉപയോഗിച്ച് ചലനചിത്രങ്ങളായി പകർത്തിയ ഭാഗങ്ങളെ  ക്രമീകരിക്കുകയും ആവശ്യമില്ലാത്തവയെ ഒഴിവാക്കുകയും മറ്റും ചെയ്ത് ചിട്ടപ്പെടുത്തുന്ന പ്രവർത്തനമാണ് **വീഡിയോ എഡിറ്റിംഗ്**.പേഴ്‌സണൽ കമ്പ്യൂട്ടറുകൾക്കായി ലഭ്യമായ സോഫ്റ്റ്‌വെയർ എഡിറ്റുചെയ്യുന്നതിലൂടെ വീഡിയോ എഡിറ്റിംഗ് സമീപ വർഷങ്ങളിൽ ജനാധിപത്യവൽക്കരിക്കപ്പെട്ടിട്ടുണ്ട്. വീഡിയോ എഡിറ്റുചെയ്യുന്നത് ബുദ്ധിമുട്ടുള്ളതും മടുപ്പിക്കുന്നതുമാണ്, അതിനാൽ ഈ ടാസ്ക്കിൽ ആളുകളെ സഹായിക്കുന്നതിന് നിരവധി സാങ്കേതികവിദ്യകൾ നിർമ്മിച്ചിട്ടുണ്ട്. വീഡിയോ എഡിറ്റ് ചെയ്യാൻ ആളുകൾക്ക് കൂടുതൽ മികച്ചതും വേഗത്തിലുള്ളതുമായ മാർഗം നൽകുന്നതിനായി പെൻ(Pen) അടിസ്ഥാനമാക്കിയുള്ള വീഡിയോ എഡിറ്റിംഗ് സോഫ്റ്റ്‌വെയർ വികസിപ്പിച്ചെടുത്തു. പ്രത്യേകം യന്ത്രങ്ങളായിരുന്നു മുമ്പ് ഇതിനായി ഉപയോഗിച്ചിരുന്നത്. പേഴ്സണൽ കമ്പ്യൂട്ടറുകളുടെ വരവോടെ വിവിധ വീഡിയോ എഡിറ്റിംഗ് സോഫ്റ്റ്‌വെയറുകൾ ഈ പ്രവർത്തനത്തിന് വ്യാപകമായി ഉപയോഗിച്ചു തുടങ്ങി. സംഭാ‍ഷണം, പശ്ചാത്തലസംഗീതം, പാട്ടുകൾ, ടൈറ്റിലുകൾ, സ്പെഷ്യൽ ഇഫക്ട് തുടങ്ങിയവ ഉൾപ്പെടുത്തി ദൃശ്യഭാഗങ്ങളെ സമ്പൂർണ ചലനചിത്രങ്ങളാക്കുന്ന പ്രവർത്തനം വീഡിയോ എഡിറ്റിംഗിൽ ഉൾപ്പെടുന്നു. 
## വിവിധ തരം എഡിറ്റിങ്ങുകൾ
ഒരുകാലത്ത് വീഡിയോ എഡിറ്റേഴ്സ് എന്ന് വിളിക്കപ്പെടുന്ന വിലകൂടിയ മെഷീനുകൾക്ക് വേണ്ടിയുള്ളതായിരുന്നെങ്കിലും, പേഴ്സണൽ കമ്പ്യൂട്ടറുകൾക്കും വർക്ക്സ്റ്റേഷനുകൾക്കും ഇപ്പോൾ വീഡിയോ എഡിറ്റിംഗ് സോഫ്റ്റ്വെയർ ലഭ്യമാണ്. വീഡിയോ എഡിറ്റിംഗിൽ കട്ടിംഗ് സെഗ്‌മെന്റുകൾ (ട്രിമ്മിംഗ്), ക്ലിപ്പുകൾ വീണ്ടും ക്രമീകരിക്കൽ, ട്രാൻസിക്ഷനുകളും മറ്റ് പ്രത്യേക ഇഫക്റ്റുകളും ചേർക്കൽ എന്നിവ ഉൾപ്പെടുന്നു.
* വീഡിയോ ടേപ്പുകൾ ഉപയോഗിച്ചുള്ള ലീനിയെർ വീഡിയോ എഡിറ്റിംഗ്
* കമ്പ്യൂട്ടറും വീഡിയോ എഡിറ്റിംഗ് സോഫ്റ്റ്‌വെയറുകളും ഉപയോഗിച്ചുള്ള നോൺ-ലീനിയെർ വീഡിയോ എഡിറ്റിംഗ്. ഈ പ്രക്രിയ റോ വീഡിയോ ഫൂട്ടേജിന് കോട്ടം തട്ടുന്നില്ല, ഡാവിൻസി റിസോൾവ്(DaVinci Resolve), അവിഡ് മീഡിയ കംമ്പോസർ(Avid Media Composer), അഡോബ് പ്രീമിയർ പ്രോ(Adobe Premiere Pro), ഫൈനൽ കട്ട് പ്രോ(Final Cut Pro) തുടങ്ങിയ പ്രോഗ്രാമുകൾ ഉപയോഗിച്ചാണ് ഇത് ചെയ്യുന്നത്.
* ഒറിജിനൽ ഫിലിം സ്റ്റോക്കിനെയോ വീഡിയോ ടേപ്പിനെയോ ബാധിക്കാതെ, യഥാർത്ഥ ഉറവിടത്തിൽ നിന്ന് റോ ഫൂട്ടേജ് പകർത്തുന്ന പ്രക്രിയയാണ് ഓഫ്‌ലൈൻ എഡിറ്റിംഗ്. എഡിറ്റിംഗ് പൂർത്തിയായിക്കഴിഞ്ഞാൽ, യഥാർത്ഥ മീഡിയ ഓൺലൈൻ എഡിറ്റിംഗ് ഘട്ടത്തിൽ വീണ്ടും കൂട്ടിച്ചേർക്കും.
* ഒരു ഓഫ്‌ലൈൻ എഡിറ്റിംഗ് നടത്തിയതിന് ശേഷം എഡിറ്റ് ഫുൾ റെസല്യൂഷനുള്ള വീഡിയോയിലേക്ക് വീണ്ടും കൂട്ടിച്ചേർക്കുന്ന പ്രക്രിയയാണ് ഓൺലൈൻ എഡിറ്റിംഗ്. വീഡിയോ നിർമ്മാണത്തിന്റെ അവസാന ഘട്ടത്തിലാണ് ഇത് ചെയ്യുന്നത്.
*ക്ലൗഡ് അധിഷ്‌ഠിത എഡിറ്റിംഗ് എന്നത് വിദൂരമായോ സഹകരിച്ചോ അല്ലെങ്കിൽ യഥാർത്ഥ മെറ്റീരിയലിന്റെ വീഡിയോ പ്രോക്‌സികൾ (കുറഞ്ഞ റെസല്യൂഷൻ പകർപ്പുകൾ) ഉപയോഗിച്ച് തത്സമയ സ്‌പോർട്‌സ് ഇവന്റുകൾ എഡിറ്റുചെയ്യുന്നത് പോലുള്ള സമയ നിർണ്ണയിക്കുന്ന ഉള്ളടക്കവുമായി പ്രവർത്തിക്കാൻ ഇന്റർനെറ്റ് ഉപയോഗിക്കുന്ന പ്രക്രിയയാണ്.
*തത്സമയ ടെലിവിഷനിലും വീഡിയോ പ്രൊഡക്ഷൻ പരിതസ്ഥിതികളിലും പ്രവർത്തിക്കുമ്പോൾ വിഷൻ മിക്സിംഗ് ഉപയോഗിക്കുന്നു. തത്സമയം നിരവധി ക്യാമറകളിൽ നിന്ന് വരുന്ന ലൈവ് ഫീഡ് കട്ട് ചെയ്യാൻ ഒരു വിഷൻ മിക്സർ ഉപയോഗിക്കുന്നു.
## അവലംബം
വർഗ്ഗം:ചലച്ചിത്രം
വർഗ്ഗം:സാങ്കേതികം
സ്റ്റോയ്ക്യോമെട്രി

**സ്റ്റോയ്ക്യോമെട്രി****Stoichiometry**  എന്നത് രാസപ്രവർത്തനങ്ങളിൽ അഭികാരകങ്ങളുടെയും ഉൽപ്പന്നങ്ങളുടെയും ആപേക്ഷികമായ അളവുകളുടെ ഗണനമാണ്.

സ്റ്റോയ്ക്യോമെട്രിക്ക് അടിത്തറയിട്ടത് ദ്രവ്യ സംരക്ഷണനിയമമാണ്. അതിൻപ്രകാരം അഭികാരകങ്ങളുടെ ആകെ പിണ്ഡം ഉൽപ്പന്നങ്ങളുടെ ആകെ പിണ്ഡത്തിന് തുല്യമായിരിക്കും. ഇത് അഭികാരകങ്ങളുടേയും ഉൽപ്പന്നങ്ങളുടേയും അളവുകൾ തമ്മിലുള്ള ബന്ധങ്ങൾ ഒരു അംശബന്ധം ഉണ്ടാക്കുന്നു ഉൾക്കാഴ്ചയിലേക്ക് നയിച്ചു. ഇത് അർത്ഥമാക്കുന്നത്, അഭികാരങ്ങളുടെ അളവുകൾ വെവ്വേറെ അറിയാമെങ്കിൽ ഉൽപ്പന്നത്തിന്റെ അളവ് കണക്കുകൂട്ടാം എന്നാണ്. നേരേമറിച്ച് ഒരു അഭികാരകത്തിന്റെ അളവ്`അറിയാമെങ്കിൽ ഉൽപ്പന്നത്തിന്റെ അളവ് പ്രായോഗികമായി നിർണ്ണയിക്കാം. അതിനുശേഷം മറ്റ് അഭികാരകങ്ങളുടെ അളവും കണക്കുകൂട്ടാം.

വലതുവശത്തുകാണിച്ച് ചിത്രമനുസരിച്ചുള്ള സംതുലിത സമവാക്യം ഇതാണ്:

: + 2  →  + 2 .

## അവലംബം

*Zumdahl, Steven S. *Chemical Principles*. Houghton Mifflin, New York, 2005, pp 148–150.
* Internal Combustion Engine Fundamentals, John B. Heywood
പുള്ളി പാറത്തവള

പശ്ചിമഘട്ടമലനിരകളിലെ അഗസ്ത്യമല പ്രദേശത്ത് മാത്രം കണ്ടുവരുന്ന ഒരു തനതു ഇനം (endemic) തവളയാണ് **പുള്ളി പാറത്തവള**. വലിയ ചാട്ടക്കാരനായതുകൊണ്ട് ഇംഗ്ലീഷിൽ സ്പോട്ടഡ് ലീപിംഗ് ഫ്രോഗ്സ് (Spotted leaping frog) എന്നാണ് ഈയിനം തവളകളെ വിളിക്കുന്നത്. ഇന്ധിരാണാ ഡിപ്ലോസ്ട്രിക്ക്ട്ട (*Indirana diplosticta*) എന്നാണ് ശാസ്ത്രനാമം.ഐയു.സി.എൻ ചുവപ്പ് പട്ടിക പ്രകാരം ഈയിനം തവള വംശനാശ ഭീഷണി നേരിടുന്ന ഒരു ജീവിവർഗ്ഗമാണ്.

## ശരീരപ്രകൃതി
മരത്തവളകളിലെന്ന പോലെ ഇവയുടെ വിരലുകളുടെ അഗ്രഭാഗം പരന്നിട്ടാണ്. ഇളം പിങ്ക് നിറത്തിലും ക്രീം നിറത്തിലും കാണുന്ന പുള്ളി പാറത്തവള, ഇതേ ജനുസ്സിൽപ്പെട്ട മറ്റു പാറത്തവളകളിൽ നിന്ന് വ്യത്യസ്തമായി ശരീരത്തിനു മുകളിൽ വശത്ത് തുട ശരീരത്തിനോട് ചേർന്നിരിക്കുന്ന ഭാഗത്ത് കറുത്ത പുള്ളിയുണ്ട്. കൂടാതെ കാലുകളിൽ കറുത്ത വരയും. സ്വർണ്ണനിറമുള്ള കണ്ണിന്റെ താഴ്ഭാഗം കറുത്തതും മൂക്ക് മുതൽ ചെവി വരെ കണ്ണിനു താഴെ കറുത്തനിറത്തിലുമാണ്.

## പ്രജനനം
നനവുള്ള പാറപ്പുറങ്ങളിലാണ് ഇവ മുട്ടയിടുന്നത്.മറ്റു തവളകളുടെ വാൽമാക്രികളെ അപേക്ഷിച്ച് വളരെ പെട്ടെന്ന് തന്നെ പിൻ കാലുകൾ വളരുകയും അത് വസിക്കുന്ന പാറമേൽ പറ്റിപ്പിടിച്ചിരിക്കാൻ സഹായിക്കുകയും ചെയ്യും.ഇവയുടെ പ്രജനനത്തെയും വാൽമാക്രികളുടെ ജീവിതത്തെയും കുറിച്ചുള്ള പഠനങ്ങളോ വിവരങ്ങളോ ഒന്നും ഇതുവരെ ലഭ്യമല്ല.

## അവലംബം

വർഗ്ഗം:കേരളത്തിലെ തവളകൾ
കണ്ണൂർ യുദ്ധം

1506 -ൽ കണ്ണൂർ തുറമുഖത്ത് സാമൂതിരിയുടെ നാവികപ്പടയും അൽമേഡ വൈസ്രോയിയുടെ മകനും പടനായകനുമായ ലോറൻസിയൊ ഡി അൽമേദയുടെ നേതൃത്ത്വത്തിലുള്ള പോർച്ചുഗീസ് നാവികപ്പടയും തമ്മിൽ നടന്ന യുദ്ധമാണ് **കണ്ണൂർ യുദ്ധം(Battle of Cannanore).** ഇറ്റലിയിലെ മിലാൻകാരായ ചിലരുടെ സഹായത്തോടെ ഉണ്ടാക്കിയ പീരങ്കികൾ ഉറപ്പിച്ച ഏതാണ്ട് 200 -ഓളം കപ്പലുകൾ അടങ്ങിയ ഇന്ത്യൻ പടയിൽ ഇന്ത്യക്കാരും അറബികളും തുർക്കികളും എല്ലാം ഉണ്ടായിരുന്നു. ഓട്ടോമാൻ സാമ്രാജ്യത്തിലെ പടയാളികളും ഇതിൽ പങ്കെടുത്തിരുന്നു. പോർച്ചിഗീസ് വിജയത്തോടെ യുദ്ധം അവസാനിച്ചു. പിറ്റെ വർഷം നടന്ന കണ്ണൂർ ഉപരോധത്തിലും പോർച്ചുഗീസുകാർ വിജയിച്ചു. എന്നാൽ അടുത്ത വർഷം നടന്ന ചൗൾ യുദ്ധത്തിൽ പോർച്ചുഗീസുകാർ ആദ്യമായി ഇന്ത്യൻ മഹാസമുദ്രത്തിൽ പരാജയം അറിഞ്ഞു. 

## ഇതും കാണുക
* പോർച്ചുഗീസുകാർ ഇന്ത്യയിൽ

## കുറിപ്പുകൾ

വർഗ്ഗം:ഇന്ത്യയിൽ നടന്ന യുദ്ധങ്ങൾ
വർഗ്ഗം:കണ്ണൂർ
വർഗ്ഗം:1506
ശാസ്ത്രീയ മനോഭാവം

ചോദ്യം ചെയ്യൽ, ഭൗതിക യാഥാർത്ഥ്യങ്ങളുടെ നീരീക്ഷണം, പരീക്ഷണം, പരികല്പനകളുടെ രൂപീകരണം, വിശകലനം തുടങ്ങിയ രീതികൾ ഉപയോഗിച്ച് സാമൂഹ്യമായും വ്യക്തിപരമായും ചിന്തിക്കുകയും പ്രവർത്തിക്കുകയും ചെയ്യുന്ന ഒരു ജീവിതരീതിയാണ് **ശാസ്ത്രീയ മനോഭാവം**. ശാസ്ത്രീയ മനോവൃത്തി എന്നുള്ളത് പ്രശ്നങ്ങളോടുള്ള ഒരു പ്രത്യേക രീതിയിലുള്ള മനോഭാവമാണ്. ഏതു വിഷയത്തെയും നിരീക്ഷങ്ങളിലൂടെ പഠിക്കുകയും, കാരണങ്ങൾ സകല്പ്പിക്കുകയും , പരീക്ഷണങ്ങളിലൂടെ പരിശോധിക്കുകയും, തെളിവുകളുടെ അടിസ്ഥാനത്തിൽ സ്ഥിരീകരിക്കുകയും ചെയ്യുക എന്നുള്ളതാണ് ശാസ്ത്രീയ മനോഭാവത്തിന്റെ ആധാരം. 1946 ൽ ജവഹർലാൽ നെഹ്റു &nbsp;ആണ് ശാസ്ത്രീയ മനോവൃത്തി എന്ന പ്രയോഗം ആദ്യമായി ഉപയോഗിക്കുനത്.

“നമുക്ക് ആവശ്യം ശാസ്ത്രീയ മനോഭാവമാണ്. അത് പരിശോധനകളും പരീക്ഷണങ്ങളും കൂടാതെ ഒന്നും അംഗീകരിക്കാതിരിക്കുക എന്നുള്ള ഉറച്ച നിലപാടാണ്‌ . പുതിയ തെളിവുകളുടെ അടിസ്ഥാനത്തിൽ പഴയ നിഗമനങ്ങൾ ആവശ്യമെങ്കിൽ മാറ്റാനുള്ള സന്നദ്ധതയാണ് അത്. മുൻധാരണകൾ ഒഴിവാക്കികൊണ്ട് നിരീക്ഷങ്ങളുടെ അടിസ്ഥാനത്തിൽ ഉരുത്തിരിയുന്ന വസ്തുതകളെ അശ്രയിക്കാനുള്ള തീരുമാനമാണ്. ഈ മനോഭാവം ശാസ്ത്രലോകത്തെ സങ്കീർണ പ്രതിഭാസങ്ങൾ വിശദീകരിക്കാൻ ഒരു കൂട്ടം ശാസ്ത്രജ്ഞർക്ക് ഉള്ള ഉപാധി ആണെന്നല്ല കരുതേണ്ടത്. ജീവിതത്തിൻറെയും അതിൻറെ നിരവധി നിത്യജീവിത പ്രശ്നങ്ങളുടെയും പരിഹാരത്തിന് എല്ലാവരും പരിശീലനം കൊണ്ട് ആർജ്ജിച്ചെടുക്കേണ്ട മനോഭാവമാണ് അത്.”

ജവഹർ ലാൽ നെഹ്‌റു : ഇന്ത്യയെ കണ്ടെത്തൽ.&nbsp;
## അവലംബം
വർഗ്ഗം:ശാസ്ത്രം
വർഗ്ഗം:ജവഹർലാൽ നെഹ്രു
ലൂമെൻ (യൂണിറ്റ്)

**ലൂമെൻ** (symbol: lm) എസ് ഐ യിൽ നിന്നും വന്ന ഏകകം ആകുന്നു. ഒരു സ്രോതസ്സ് പുറത്തുവിടുന്ന ദൃശ്യപ്രകാശത്തിന്റെ അളവ്. ഇതു ലുമിനസ് ഫ്ലക്സിന്റെ അളവാണ്.

## വിവരണം
ഒരു പ്രകാശ സ്രോതസ്സ് ഒരു കാൻഡെല ലുമിനസ് ഇന്റെൻസിറ്റി ഒരേ പോലെ ഒരു സ്റ്റെറേഡിയൻ സോളിഡ് കോണിലൂടെ പുറത്തുവിടുകയാണെങ്കിൽ ആ കോണിലൂടെ പുറത്തുവിടുന്ന ആകെ ലൂമിനസ് ഫ്ലക്സ് ഒരു ലൂമൻ ആണ്( (1 cd·1 sr = 1 lm).
## പ്രകാശീകരണം
പ്രകാശീകരണത്തിനുപയൊഗിക്കുന്ന വിളക്കുകളിൽ അവയുടെ ലുമെനുകളിലുള്ള പ്രകാശ ഔട്പുട്ട് പൊതുവേ രേഖപ്പെടുത്തിയിരിക്കും. 
ഒരു 23 വാട്ട് സി എഫ് എൽ 1,500–1,600 lm പുറത്തുവിടുന്നു. 
## SI photometry units

## ഇതും കാണുക
*പ്രകാശ തീവ്രത
*ലക്സ്
*നിറ്റ്(ഏകകം)

## അവലംബം

* "Lesson introduction to solid angles". Retrieved Oct 4, 2010.
*"Lumens, Illuminance, Foot-candles and bright shiny beads…". The LED Light. Retrieved Oct 4, 2010

വർഗ്ഗം:എസ്.ഐ. ഏകകങ്ങൾ
വർഗ്ഗം:പ്രകാശം
കണ്ണൂരിലെ ആദ്യയുദ്ധം

1501-1502 കാലത്ത് മൂന്നാം പോർച്ചുഗീസ് അർമാഡയും പോർച്ചുഗീസുകാർ പോർചുഗലിലേക്ക് തിരികെപ്പോകുന്നത് തടയാൻ വേണ്ടി സാമൂതിരിയുടെ കോഴിക്കോട് നാവികസേനയും തമ്മിൽ ചെയ്ത യുദ്ധമാണ് **കണ്ണൂരിലെ ആദ്യയുദ്ധം(First Battle of Cannanore)** എന്ന് അറിയപ്പെടുന്നത്.

രണ്ടിലേറെ ദിവസം (1501 ഡിസംബർ 31 മുതൽ - 1502 ജനുവരി 2 വരെ) നീണ്ടു നിന്ന ഈ യുദ്ധമാണ് പോർചുഗീസുകാർ ഇന്ത്യൻ മഹാസമുദ്രത്തിൽ നടത്തിയ ആദ്യത്തെ മുഖ്യ യുദ്ധം. എണ്ണത്തിൽ തീരെ കുറവായിരുന്നെങ്കിലും ജൊവാ ഡ നോവയുടെ ധീരമായ തന്ത്രങ്ങളും കൂടുതൽ മികവാർന്ന ശിക്ഷണം ലഭിച്ച നാവികരും മികച്ച ആയുധങ്ങളും ചേർന്നപ്പോൾ സാമൂതിരിയുടെ, തങ്ങളെ തടയാൻവന്ന സേനയെ തോല്പ്പിച്ച് കണ്ണൂരിൽ നിന്നും വിട്ടുപോവാനും യുദ്ധത്തിൽ ജയിക്കാനും പോർച്ചുഗീസുകാർക്ക് കഴിഞ്ഞു.

ചരിത്രത്തിൽ ആദ്യമായിത്തന്നെ മികച്ചരീതിയിൽ രേഖപ്പെടുത്തിയ ഈ നാവികപ്പോരാട്ടത്തിലാണ് യുദ്ധത്തിൽ വിജയം വരിക്കാൻ പീരങ്കിയുടെ ഉപയോഗം കൊണ്ടുമാത്രം കഴിഞ്ഞത്. ഇതോടെയാണ് സായുധരായ ആൾക്കാരെ വഹിക്കുന്നതിൽ നിന്നും വ്യത്യസ്തമായി ആയുധങ്ങൾ വഹിക്കാൻ വേണ്ടി കപ്പലുകൾ നാവികസേനകൾ ഉപയോഗിക്കാൻ തുടങ്ങിയത്. ഈ അർത്ഥത്തിൽ ഈ യുദ്ധത്തെ ആദ്യത്തെ ആധുനിക നാവികയുദ്ധം എന്നു വിളിക്കുന്നു. വിജയം വരിച്ച ജൊവാ ഡ നോവ പോർച്ചുഗലിലേക്ക് മടങ്ങിപ്പോയി.

## അവലംബം

വർഗ്ഗം:1501
വർഗ്ഗം:ഇന്ത്യയിൽ നടന്ന യുദ്ധങ്ങൾ
റൈഡ്ബെർഗ് മാറ്റർ

ദ്രവ്യത്തിന്റെ എട്ടാമത്തെ അവസ്ഥയായി കണക്കാക്കുന്ന ദ്രവ്യാവസ്ഥയാണ് **റൈഡ്‌ബെർഗ് മാറ്റർ**. ഉത്തേജിപ്പിക്കപ്പെട്ട ആറ്റങ്ങൾ കൂടിച്ചേർന്നാണ് റൈഡ്‌ബെർഗ് മാറ്റർ നിർമ്മിക്കുന്നത്. നിശ്ചിത താപനിലയിൽ ഈ ആറ്റങ്ങൾ അയോണുകളായും ഇലക്‌ട്രോണുകളായും വിഘടിക്കപ്പെടും. കേവലപൂജ്യത്തിനടുത്ത താപനിലയിൽ റുബീഡിയം ആറ്റങ്ങൾ ഉപയോഗിച്ച് നടത്തിയ പരീക്ഷണത്തേത്തുടർന്ന് 2009ൽ ആണ് റൈഡ്‌ബെർഗ് തന്മാത്രയുടെ അസ്തിത്വം തെളിയിക്കപ്പെട്ടത്.
## അവലംബം

വർഗ്ഗം:ദ്രവ്യത്തിന്റെ അവസ്ഥകൾ
ജാൻ - ടെല്ലർ മെറ്റൽ

ദ്രവ്യത്തിൻറെ ഒൻപതാമത്തെ അവസ്ഥയാണ് ജാൻ-ടെല്ലർ മെറ്റൽ.

1937ൽ ആർതർ ജാൻ, എഡ്വേർഡ് ടെല്ലർ എന്നീ ശാസ്ത്രജ്ഞർ ചേർന്നു പ്രവചിച്ച ദ്രവ്യത്തിന്റെ അവസ്ഥയെ പരീക്ഷണശാലയിൽ നിർമിച്ചത് ജപ്പാനിലെ ടോക്കോ യൂണിവേഴ്‌സിറ്റിയിലെ ഗവേഷകരാണ്. 

പരസ്പര വിരുദ്ധമായ ഗുണങ്ങൾ സമ്മേളിക്കുന്നതാണ് ഈ ദ്രവ്യാവസ്ഥ. ഒരേ സമയം വൈദ്യുതചാലകമായും, വൈദ്യുതരോധിയായും വർത്തിക്കാൻ ഈ ദ്രവ്യരൂപത്തിനു കഴിയും. വൈദ്യുത ചാലകമായി വർത്തിക്കുമ്പോൾ ഇത് ചാലകതയുടെ ഏറ്റവും ഉയർന്ന തലമായ അതിചാലകത (Super Conductivity)യിൽ എത്തിയിരിക്കും. സാധാരണയായി ഒരു ദ്രവ്യം അതിചാലക സ്വഭാവം പ്രദർശിപ്പിക്കുന്നത് അതിന്റെ ഊഷ്മാവ് കേവല പൂജ്യത്തിന് (-273 ഡിഗ്രി സെൽഷ്യസ്) അടുത്തെത്തുമ്പോഴാണ്. എന്നാൽ ഈ ദ്രവ്യം അതിചാലകസ്വഭാവം പ്രദർശിപ്പിക്കുന്നതിന് ഇത്രയും താഴ്ന്ന താപനില ആവശ്യമില്ല എന്നത് ശാസ്ത്രലോകത്തിന് വലിയ പ്രതീക്ഷയാണ് നൽകുന്നത്. വൈദ്യൂതി വിതരണ രംഗത്ത് വലിയൊരു കുതിച്ചുചാട്ടത്തിന് തിരികൊളുത്താൻ ഈ കണ്ടുപിടിത്തത്തിന് കഴിയുമെന്നാണ് കരുതപ്പെടുന്നത്. സാധാരണയായി വൈദ്യുതി വിതരണം ചെയ്യുന്ന അലുമിനിയം, ചെമ്പ് കമ്പികളുടെ പ്രതിരോധം കാരണം വലിയ തോതിൽ വൈദ്യൂതി പാഴായിപ്പോവുകയാണ് ചെയ്യുന്നത്. എന്നാൽ അതിചാലകതയിൽ ലോഹങ്ങൾ വൈദ്യുതിരോധം കാണിക്കാറില്ല. എന്നാൽ അതിചാലകത സൃഷ്ടിക്കാനാവശ്യമായ ഏറ്റവും കുറഞ്ഞ താപനില പരീക്ഷണശാലകളിൽ മാത്രമേ നിർമ്മിക്കാൻ കഴിയൂ എന്നതിനാൽ ഊർജ നഷ്ടം കൂടാതെ വൈദ്യുതി വിതരണം നടത്തുക എന്നത് പ്രായോഗികമല്ല.. ഈ പരിമിതി മറികടക്കാൻ പുതിയ കണ്ടെത്തൽ സഹായിക്കുമെന്നാണ് കരുതുന്നത്. 

അതിചാലകതയിൽ ജാൻ-ടെല്ലർ മെറ്റൽ ലോഹസ്വഭാവത്തോടൊപ്പം കാന്തികതയും പ്രദർശിപ്പിക്കുന്നുണ്ട്.

നാനോ ടെക്‌നോളജിയുടെ മേഖലയിലുണ്ടായ മുന്നേറ്റമാണ് പുതിയ ദ്രവ്യരൂപത്തിന്റെ അസ്തിത്വം പരീക്ഷണ ശാലയിൽ തെളിയിക്കുന്നതിന് വഴിതെളിച്ചത്. 60 കാർബൺ ആറ്റങ്ങൾ ചേർന്ന് നിർമ്മിക്കുന്ന ബക്മിൻസ്റ്റർ ഫുള്ളറിൻ എ തന്മാത്രയിലുള്ള ആറ്റങ്ങളുടെ സവിശേഷമായ രാസബന്ധനത്തിൽ നിന്നാണ് ഈ ദ്രവ്യരൂപം സൃഷ്ടിക്കപ്പെടുന്നത്. ബക്മിൻസ്റ്റർ ഫുള്ളറിന്റെ തന്മാത്രയിലേക്ക് സീഷിയം എ ആൽക്കലി മെറ്റലിന്റെ ആറ്റങ്ങൾ നിക്ഷേപിച്ചാണ് ശാസ്ത്രജ്ഞർ പരീക്ഷണം നടത്തിയത്.
പൊച്ചെഫെസ്ട്രൂം

ദക്ഷിണാഫ്രിക്കയുടെ വടക്കുപടിഞ്ഞാറൻ പ്രവിശ്യയിൽ സ്ഥിതി ചെയ്യുന്ന പട്ടണമാണ് **പൊച്ചെഫെസ്ട്രൂം**. ജൊഹാനസ്‌ബർഗിൽനിന്നും 120 കിലോമീറ്റർ വടക്കുപടിഞ്ഞാറ് മാറി മൂയി നദിയുടെ കരയിലാണ് ഈ നഗരം സ്ഥിതി ചെയ്യുന്നത്.1838ലാണ് പൊച്ചെഫെസ്ട്രൂം നഗരം സ്ഥാപിതമായത്.മറ്റ് ദക്ഷിണാഫ്രിക്കൻ നഗരങ്ങളുമായി റോഡ് മാർഗ്ഗം പൊച്ചെഫെസ്ട്രൂം ബന്ധപ്പെട്ടിരിക്കുന്നു.ഒന്നരലക്ഷത്തോളം ആളുകൾ ഈ നഗരത്തിൽ താമസിക്കുന്നുണ്ട്.ഒട്ടനവധി വിദ്യാഭ്യാസ സ്ഥാപനങ്ങൾ സ്ഥിതി ചെയ്യുന്ന പൊച്ചെഫെസ്ട്രൂമിൽ ഒരു രാജ്യാന്തര ക്രിക്കറ്റ് സ്റ്റേഡിയവുമുണ്ട്.
## അവലംബം

## പുറത്തെക്കുള്ള കണ്ണികൾ

* Potchefstroom Centenary (1939) from the AP Archive.
* www.potchefstroom.info 
വർഗ്ഗം:ദക്ഷിണാഫ്രിക്കൻ നഗരങ്ങൾ
സുധ ഷാ

ഇന്ത്യയുടെ ദേശീയ ക്രിക്കറ്റ് ടീമിലെ ഒരു അംഗമായിരുന്നു **സുധ ഷാ(Sudha Shah).** 1958 ജൂൺ 22 -ന് കണ്ണൂരിൽ ആണ് സുധ ഷാ ജനിച്ചത്. ടെസ്റ്റിലും ഏകദിനക്രിക്കറ്റിലും സുധ ഇന്ത്യയ്ക്കായി കളിച്ചിട്ടുണ്ട്. ദേശീയ മൽസരങ്ങളിൽ  തമിൾനാട് ടീമിലും തെക്കൻ മേഖലയിലും കളിച്ചിട്ടുണ്ട്.  ആകെ 21 ടെസ്റ്റുകളും 13 ഏകദിനങ്ങളും സുധ ഷാ കളിച്ചിട്ടുണ്ട്.

## അവലംബം

വർഗ്ഗം:1958-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ബുലവായോ

ആഫ്രിക്കൻ രാജ്യമായ സിംബാബ്‌വെയിലെ വൻ നഗരങ്ങളിലൊന്നാണ് **ബുലവായോ**.രാജ്യതലസ്ഥാനമായ ഹരാരെ കഴിഞ്ഞാൽ രാജ്യത്തെ ഏറ്റവും വലിയ നഗരവും ഇതുതന്നെ.ഹരാരെയ്ക്ക് 439 കിലോമീറ്റർ തെക്കുപടിഞ്ഞാറ് *മാറ്റെബെലാന്റ്*പ്രവിശ്യയിലാണ് ബുലവായോ നഗരം സ്ഥിതി ചെയ്യുന്നത്.സിംബാബ്‌വെയുടെ വ്യാവസായിക തലസ്ഥാനമായി അറിയപ്പെട്ടിരുന്ന ബുലവായോ സിംബാബ്‌വെ റെയിൽവെയ്സ് ഉൾപ്പെടെ നിരവധി പൊതുമേഖലാസ്ഥാപനങ്ങളുടെ ആസ്ഥാനമാണ്.ആറരലക്ഷം ആളുകൾ താമസിക്കുന്ന ബുലവായോ നഗരത്തിൽ മികച്ച ഗതാഗത സംവിധാനങ്ങളാണുള്ളത്.ഒരു രാജ്യാന്തര വിമാനത്താവളവും ഇവിടെ സ്ഥിതി ചെയ്യുന്നു.സിംബാബ്‌വെ ക്രിക്കറ്റ് ടീമിന്റെ ഹോംഗ്രൗണ്ടുകളിലൊന്നായ ക്വീൻസ് സ്പോർട്സ് ക്ലബ് സ്റ്റേഡിയം ഇവിടെയാണ് സ്ഥിതി ചെയ്യുന്നത്. വിക്ടോറിയ വെള്ളച്ചാട്ടം ഉൾപ്പെടെ നിരവധി വിനോദസഞ്ചാരകേന്ദ്രങ്ങൾ ബുലവായോയ്ക്ക് സമീപത്തായി നിലകൊള്ളുന്നു.

## അവലംബം

## പുറത്തേക്കുള്ള കണ്ണികൾ

* Cricinfo

വർഗ്ഗം:ആഫ്രിക്കൻ നഗരങ്ങൾ
കൂളംബ്

**കൂളംബ്** (unit symbol: C) International System of Units (SI) അനുസരിച്ചുള്ള ഇലക്ട്രിക്കൽ ചാർജ്ജിന്റെ യൂണിറ്റാണ്. ഒരു സെക്കന്റു കൊണ്ട് ഒരു ആമ്പിയർ സ്ഥിരാവസ്ഥയിലുള്ള വൈദ്യുതപ്രവാഹത്താൽ പ്രവഹിക്കുന്ന ചാർജ്ജ് ആണിത്.  ഒരു ഫാരഡ് ഒരു കപ്പാസിറ്ററിൽ    ഒരു വോൾട്ടിന്റെ പൊട്ടെൻഷ്യൽ വ്യത്യാസമാക്കാൻ വേണ്ട കൂടിയ അളവ് ആകുന്നു. 
ഇതു  ( mol)  protons, and −1&nbsp;C is equivalent to the charge of approximately  electrons.
## പേരും സൂചകരീതിയും
ചാൾസ് അഗസ്തിൻ ഡി കൂളംബ് എന്ന ശാസ്ത്രജ്ഞന്റെ പേരാണ് ഈ യൂണിറ്റിനു കൊടുത്തിരിക്കുന്നത്. ഇതൊരു എസ് ഐ യൂണിറ്റാണ്. വലിയ ഇംഗ്ലിഷ് അക്ഷരത്തിലാണ് ഇതിന്റെ പ്രതീകമായ *സി* എഴുതുന്നത്. 
## നിർവ്വചനം
## എസ് ഐ prefixes

See also SI prefix.
## മാറ്റപ്പട്ടിക
*ഒരു മിന്നലിൽ 15 C 15 കൂളംബ് വൈദ്യുതിയാണ് പ്രവഹിക്കുക. വലിയ ഇടിമിന്നലിൽ അത് 350 C വരെയാകാം.
*സാധാരണ ആൽക്കലൈൻ AA ബാറ്ററിയിൽക്കൂടി 5 kC = 5000 C ≈ 1400 mA⋅h വൈദ്യുതി പ്രവഹിക്കുന്നു. 
## അവലംബം
ടൗരാംഗ

ന്യൂസിലൻഡിന്റെ ഉത്തരദ്വീപിലെ ബേ ഓഫ് പ്ലെന്റി പ്രദേശത്ത് സ്ഥിതി ചെയ്യുന്ന ഒരു പ്രധാന നഗരമാണ് **ടൗരാംഗ**.ന്യൂസിലൻഡിലെ അഞ്ചാമത് ഏറ്റവും വലിയ നഗരമാണിത്.ഏകദേശം 1,30,000 ആളുകൽ ടൗരാംഗയിൽ താമസിക്കുന്നു.പതിമൂന്നാം നൂറ്റാണ്ടുമുതൽ തദ്ദേശീയരായ മാവോറി വംശജർ താമസിച്ചുപോന്നിരുന്ന് ഇവിടെ പതൊൻപതാം നൂറ്റാണ്ടോടുകൂടെത്തിയ ബ്രിട്ടീഷുകാരാണ് വികസനപ്രവർത്തനങ്ങൾക്ക് അടിത്തറ പാകിയത്.1963ഓടെ ടൗരാംഗയ്ക്ക് നഗരപദവി ലഭിച്ചു. മറ്റ് ന്യൂസിലൻഡ് നഗരങ്ങളുമായി റോഡ്,റെയിൽ, വിമാന മാർഗങ്ങളിലൂടെ ടൗരാംഗ ബന്ധപ്പെട്ടുകിടക്കുന്നു. ന്യൂസിലൻഡിലെ തന്നെ ഏറ്റവും പ്രധാനപ്പെട്ട തുറമുഖങ്ങളിലൊന്നാണ് ടൗരാംഗ തുറമുഖം .
## അവലംബം

## പുറത്തേക്കുള്ള കണ്ണികൾ

* Tauranga City Council
* Tauranga City Library
* Tauranga Portal Website 
* Tauranga Local Information website
* Tauranga Info 

വർഗ്ഗം:ന്യൂസിലൻഡിലെ തുറമുഖ നഗരങ്ങൾ
വർഗ്ഗം:ന്യൂസീലൻഡിലെ പട്ടണങ്ങൾ
പരപ്പ വില്ലേജ്

കേരളത്തിലെ  കാസർഗോഡ് ജില്ലയിലെ വെള്ളരിക്കുണ്ട് താലൂക്കിലെ ഒരു ഗ്രാമമാണ് **പരപ്പ**. ഒടയഞ്ചാലിനും ചിറ്റാരിക്കലിനും ഇടയിൽ ഒടയഞ്ചാൽ ചെറുപുഴ റോഡിലാണ് **പരപ്പ** സ്ഥിതിചെയ്യുന്നത്. കിനാനൂർ- കരിന്തളം പഞ്ചായത്തിലെ പ്രധാന വ്യാവസായിക കേന്ദ്രമാണ് പരപ്പ.  ഇവിടെ അനേകം പള്ളികളും അമ്പലങ്ങളും മോസ്കുകളും ഉണ്ട്. നീലേശ്വരം, കാഞ്ഞങ്ങാട്, കൊന്നക്കാട്, ചിറ്റാരിക്കൽ ,വെള്ളരിക്കുണ്ട്, പാണത്തൂർ, ചെറുപുഴ എന്നിവിടങ്ങളിൽനിന്ന് പരപ്പയിലേക്ക് ബസ്സുകൾ ഓടുന്നുണ്ട്. ഏറ്റവും അടുത്തുള്ള റെയിൽവേസ്റ്റേഷൻ നീലേശ്വരവും കാഞ്ഞങ്ങാടും ആണ്.അടുത്തുള്ള വിമാനത്താവളം മംഗലാപുരമാണ്. 2009 ൽ പരപ്പ ഒരു ബ്ലോക്ക് പഞ്ചായത്തായി പ്രഖ്യാപിച്ചു. വില്ലേജ് കാര്യാലയവും ടെലിഫോൺ എക്സ്ചേഞ്ചും പരപ്പ പട്ടണത്തിൽ സ്ഥിതിചെയ്യുന്നു. പരപ്പയുടെ അടുത്തുള്ള ഗ്രാമമാണ് എടത്തോട്.

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ദൂരകോണമാപിനി

വിദൂരതയിലുള്ളതും ദൃശ്യമായതുമായ രണ്ടു വസ്തുക്കൾ തമ്മിലുള്ള കോൺ അതിസൂക്ഷ്മമായി അളക്കുന്നതിനുള്ള ഉപകരണമാണു് ദൂരകോണമാപിനി അഥവാ സെക്സ്റ്റന്റ് (sextant).
ഉപ്പള

കേരളത്തിൽ കാസർഗോഡ് ജില്ലയിൽ കാസർഗോഡ് പട്ടണത്തിനും മംഗലാപുരത്തിനും ഇടയിൽ സ്ഥിതിചെയ്യുന്ന പട്ടണമാണ് **ഉപ്പള**. കാസർഗോഡ് നഗരത്തിന്റെ അടുത്തുകിടക്കുന്ന നഗരമാണിത്. കാസർഗോഡ് നഗരത്തിന് 22 കിലോമീറ്റർ വടക്കും മാംഗ്ലൂർ നഗരത്തിന് 24 കിലോമീറ്റർ തെക്കുമായാണ് ഈ നഗരം സ്ഥിതിചെയ്യുന്നത്. സംസ്ഥാന തലസ്ഥാനമായ തിരുവനന്തപുരത്തിന് 586 കിലോമീറ്റർ വടക്കായാണ് ഉപ്പള സ്ഥിതിചെയ്യുന്നത്. നാഷണൽ ഹൈവേ 66 ഈ നഗരത്തിലൂടെ കടന്നുപോകുന്നു. ഉപ്പളയുടെ പഴയപേരാണ് കുർച്ചിപ്പല്ല.

ജനസംഖ്യാകണക്കെടുപ്പ് അനുസരിച്ച് ഈ നഗരത്തിന്റെ ജനസംഖ്യ 11,542 ആണ്. 
അറബിക്കടലിനോടടുത്താണ് ഉപ്പള സ്ഥിതിചെയ്യുന്നത്. ഇതിന്റെ സമുദ്രനിരപ്പിൽ നിന്നുള്ള ഉയരം 9മീറ്ററാണ്. നാഷണൽ ഹൈവേയോട് ചേർന്നുള്ള സ്ഥലങ്ങളിൽ ജനസാന്ദ്രത വളരെ കൂടുതലാണ്.
ലഘുചിത്രം|ഇടത്ത്‌|Olayam Masjidh, Shiriya
ജില്ലയിലെ ഒരു പ്രധാന വ്യവസായ കേന്ദ്രമാണ് ഉപ്പള. ആഭരണശാലകൾക്കും ഫാസ്റ്റ്ഫുഡ് കടകൾക്കും ഉപ്പള പേരുകേട്ടതാണ്. നഗരത്തിൽ അനേകം അംബരചുംബികളായ ഫ്ലാറ്റ് സമുച്ചയങ്ങളുണ്ട്. ജില്ലയിലെ പ്രധാന കച്ചവടകേന്ദ്രങ്ങളിലൊന്നായി ഉപ്പള വികസിച്ചുകൊണ്ടിരിക്കുന്നു.

ഉപ്പളയിലെ പ്രധാന ഭാഷ മലയാളമാണെങ്കിലും തുളുവും ഹിന്ദിയും ഉർദുവും കന്നഡയും ഇവിടെ വിരളമല്ല. ഈ പ്രദേശങ്ങളിലെ ഉർദു കേന്ദ്രമായി ഉപ്പള തെരഞ്ഞെടുക്കപ്പെട്ടിട്ടുണ്ട്.

## അവലംബം

വർഗ്ഗം:കാസർഗോഡ് ജില്ലയിലെ പട്ടണങ്ങൾ
അപ്പുണ്ണി ശശി

മലയാള ചലച്ചിത്ര-നാടക നടനും, നാടകസംവിധായകനുമാണ് **അപ്പുണ്ണി ശശി**. കോഴിക്കോട് ഇരഞ്ഞിക്കൽ സ്വദേശിയാണ് ഇദ്ദേഹം. ടി.പി. രാജീവന്റെ പാലേരിമാണിക്യം ഒരു പാതിരാക്കൊലപാതകത്തിന്റെ കഥ എന്ന നോവലിനെ അതേ പേരിൽ  രഞ്ജിത്ത് ചലച്ചിത്രമാക്കിയപ്പോൾ അതിലെ വേഷം മനോഹരമാക്കിയപ്പോളാണ് ശ്രദ്ധിക്കപെടാൻ തുടങ്ങിയത്. തുടർന്ന് രഞ്ജിത്ത് ചിത്രം ഇന്ത്യൻ റുപ്പിയിൽ *ഗണേശൻ* എന്ന കഥാപാത്രവും അപ്പുണ്ണി ശശിയേ തേടിയെത്തി. ഇദ്ദേഹത്തിന്റെ കോഴിക്കോടൻ ഭാഷാ ശൈലി കഥാപാത്രങ്ങൾക്ക് മികവേകി.

## നാടകം
നാടക രംഗത്തു നിന്നാണ് ഇദ്ദേഹം സിനിമയിലേക്ക് എത്തുന്നത്. ഏകാംഗ നാടകങ്ങളായിരുന്നു ഏറയും. പല അന്താരാഷ്ട്ര നാടക മേളകളിലും ഇദ്ദേഹം പങ്കെടുത്തിട്ടുണ്ട്. അപ്പുണ്ണികൾ‌ എന്ന രണ്ട് മണിക്കൂർ ദൈർഗ്യമുള്ള ഇദ്ദേഹത്തിന്റെ നാടകം ഇതിനോടകം തന്നെ 4000 വേദികൾ‌ പിന്നിട്ടു കഴിഞ്ഞു. 1500 വേദികൾ‌ കളിച്ച തിരഞ്ഞെടുപ്പ് എന്ന നാടകവും ഏറെ ശ്രദ്ധയാർജ്ജിച്ചതാണ്.

വർഗ്ഗം:മലയാളനാടക അഭിനേതാക്കൾ
വർഗ്ഗം:മലയാളനാടകനടന്മാർ
വർഗ്ഗം:മലയാളചലച്ചിത്രനടന്മാർ
ആദം മിൽനെ

ന്യൂസിലൻഡിനുവെണ്ടി അന്താരാഷ്ട്ര ക്രിക്കറ്റിൽ കളിക്കുന്ന താരമാണ് **ആദം മിൽനെ** (ജനനം: ഏപ്രിൽ 3, 1992).ഒരു വലംകൈയൻ ഫാസ്റ്റ് ബൗളറാണ് അദ്ദേഹം.2010ലാണ് മിൽനെ ആദ്യമായി ന്യൂസിലൻഡ് ടീമിനുവേണ്ടി കളിക്കുന്നത്.തുടർച്ചയായി 150 കിലോമീറ്റർ വേഗതയിൽ പന്തെറിയുവാൻ അദ്ദേഹത്തിന് സാധിക്കും.ക്രിക്കറ്റിന്റെ ഏകദിന,ട്വന്റി20 ഫോർമാറ്റുകളിലാണ് മിൽനെ പ്രധാനമായും കളിക്കുന്നത് 2015 ലോകകപ്പിനുള്ളന്യൂസിലൻഡ് ടീമിലും അദ്ദേഹം അംഗമായിരുന്നു.ആഭ്യന്തരക്രിക്കറ്റിൽ സെൻട്രൽ സ്റ്റാഗ്സ് ടീമിനുവേണ്ടിയാണദ്ദേഹം കളിക്കുന്നത്.
## അവലംബം

## പുറത്തേക്കുള്ള കണ്ണികൾ
*ESPN Cricinfo profile
*Adam Milne Profile  from RoyalChallengers
*Blackcaps profile 

വർഗ്ഗം:1992-ൽ ജനിച്ചവർ
വർഗ്ഗം:ഏപ്രിൽ 3-ന് ജനിച്ചവർ
വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
പിണറായി പാറപ്പുറം സമ്മേളനം

കണ്ണൂർ ജില്ലയിലെ പിണറായി ഗ്രാമത്തിലെ പാറപ്രത്ത് 1939 ഡിസംബർ മാസത്തിന്റെ അവസാനം ചേർന്ന സമ്മേളനം **പിണറായി-പാറപ്രം സമ്മേളനം** എന്നറിയപ്പെടുന്നു. ഈ സമ്മേളനത്തിലാണ് കമ്മ്യൂണിസ്റ്റ്‌ പാർട്ടി ഓഫ് ഇന്ത്യയുടെ കേരള സംസ്ഥാന ഘടകം ഔപചാരികമായി രൂപീകരിക്കപ്പെടുന്നത്. കേരളത്തിലെ കോൺഗ്രസ് സോഷ്യലിസ്റ്റ് പാർട്ടിയിലെ പ്രമുഖ നേതാക്കളെല്ലാം ചേർന്ന് പി. കൃ‍ഷ്ണ പിള്ളയുടെ നേതൃത്വത്തിലാണ് ഈ സമ്മേളനം നടന്നത്. 

## ചരിത്രം
ഇതിനുമുൻപ് 1937 സെപ്തംബറിൽ കോഴിക്കോട്ട് പാളയത്തുള്ള ഒരു പച്ചക്കറി പീടികയുടെ മുകളിൽ വച്ച് വളരെ രഹസ്യമായി പി. കൃഷ്ണപിള്ള,  കെ. ദാമോദരൻ, ഇ.എം.എസ്. നമ്പൂതിരിപ്പാട്, എൻ സി ശേഖർ എന്നീ നാലുപേരടങ്ങുന്ന ഒരു ഘടകം കേന്ദ്രക്കമ്മറ്റിയിൽ നിന്നും എത്തിയ എസ്.വി. ഘാട്ടെയുടെ നേതൃത്വത്തിൽ രൂപീകരിച്ചിരുന്നു. ആ കമ്മറ്റിയാണ് പിണറായി - പാറപ്രം സമ്മേളനത്തിന് ചുക്കാൻ പിടിച്ചത്. 

പി.കൃഷ്ണപിള്ള, കെ ദാമോദരൻ, ഇ.എം.എസ്‌ നമ്പൂതിരിപ്പാട്‌, എൻ ഇ ബാലറാം, പി. നാരായണൻ നായർ, കെ.കെ. വാര്യർ, എ.കെ. ഗോപാലൻ, വിഷ്ണു ഭാരതീയൻ, ഇ.പി. ഗോപാലൻ, പി.എസ്‌. നമ്പൂതിരി, സി.എച്ച്‌. കണാരൻ, കെ.എ. കേരളീയൻ, ടി.എസ്.‌ തിരുമുമ്പ്‌, കെ.പി. ഗോപാലൻ, ചന്ദ്രോത്ത്‌ കുഞ്ഞിരാമൻ നായർ, എം.കെ. കേളു, സുബ്രഹ്മണ്യ ഷേണായി, വി.വി. കുഞ്ഞമ്പു, വില്ല്യം സ്നെലക്സ്‌, എ.വി. കുഞ്ഞമ്പു, കെ കുഞ്ഞിരാമൻ, പി എം കൃഷ്ണമേനോൻ, കെ. കൃഷ്ണൻ നായർ, വടവതി കൃഷ്ണൻ,പിണറായി കൃഷ്ണൻ നായർ, കെ.എൻ. ചാത്തുകുട്ടി, മഞ്ജുനാഥറാവു, കൊങ്ങശ്ശേരി കൃഷ്ണൻ, കെ.പി. ആർ ഗോപാലൻ, പി.വി. കുഞ്ഞുണ്ണി നായർ, മൊയ്യാരത്ത് ശങ്കരൻ, പി.കെ. ബലകൃഷ്ണൻ, ജനാർദ്ദനഷേണായി, ജോർജ് ചടയമുറി, പി. ഗംഗാധരൻ, ടി.കെ. രാജു, ഐ.സി.പി. നമ്പൂതിരി, പി.പി. അച്യുതൻ മാസ്റ്റർ, എം. പത്മനാഭൻ, ടി.വി. അച്യുതൻ നായർ, കെ. ദാമു തുടങ്ങിയവർ പിണറായി സമ്മേളനത്തിൽ പങ്കെടുത്തിരുന്നു.  കെ പി ഗോപാലൻ അധ്യക്ഷത വഹിച്ചു. സമ്മേളനത്തിന്റെ ചുക്കാൻ പിടിച്ചത്‌ പാറപ്പുറം കർഷക സംഘമാണ്‌. പാറപ്രത്തെ വിവേകാനന്ദ വായനശാലയ്ക് സമീപം താമസിച്ചിരുന്ന വടവതി അപ്പുക്കുട്ടി കാരണവർ എന്നയാളിന്റെ സംരക്ഷണത്തിൽ  അതീവ രഹസ്യമായാണ്‌ പാറപ്പുറം സമ്മേളനം സംഘടിപ്പിച്ചത്‌. ഈ സമ്മേളനത്തിൽ നിന്നും പോലീസിന്റെയും നാട്ടുകാരുടെയും ശ്രദ്ധ തിരിച്ച് വിടാൻ  റാഡിക്കൽ ടീച്ചേഴ്‌സ് യൂണിയന്റെ ഒരു സമ്മേളനം പിണറായിയിൽ ആർ. സി. അമല സ്‌കൂളിൽ അന്നുതന്നെ സംഘടിപ്പിച്ചിരുന്നു. 1940 ജനുവരി 26 -ന് ഉത്തരകേരളത്തിലാകെ പോസ്റ്ററുകൾ വഴിയും ചുമരെഴുത്തിലൂടെയും കമ്മ്യൂണിസ്റ്റ് പാർട്ടിയുടെ രൂപീകരണം ജനങ്ങൾ അറിഞ്ഞു. 

## അവലംബം
*

വർഗ്ഗം:കമ്മ്യൂണിസം
വർഗ്ഗം:കേരളരാഷ്ട്രീയം
ബീൻ ബാഗ്

ബീൻ ബാഗ് ഉണങ്ങിയ ബീനുകളോ പ്ലാസ്റ്റിക്ക് ബോളുകളോ നിറച്ച് ഇരിക്കാനും കളിക്കാനും ഉപയോഗിക്കുന്ന ഒരു സീൽ ചെയ്ത ബാഗാണ്. 

## ഗൃഹോപകരണങ്ങൾ
1969-ൽ സനോട്ട എന്ന ഇറ്റാലിയൻ കമ്പനി പുറത്തിറക്കിയതാണ് ഇതിന്റെ ആദ്യ രൂപം . പല സ്ഥാപനങ്ങളിലും വീടുകളിലും ഇവ ഉപയോഗിച്ചു വരുന്നു. ആദ്യം ലെതർ ബാഗുകൾ‌ ആയിരുന്നു ഉപയോഗിച്ചിരുന്നത്. പിന്നീട് തുണികൊണ്ടുള്ളവയും ലഭ്യമായി തുടങ്ങി.

## അവലംബം


വർഗ്ഗം:ഗൃഹോപകരണങ്ങൾ
കടുങ്ങല്ലൂർ നരസിംഹസ്വാമി ക്ഷേത്രം

കേരളത്തിൽ എറണാകുളം ജില്ലയിൽ ആലുവ നഗരത്തിൽ നിന്നും മൂന്ന് കിലോമീറ്റർ അകലെ കടുങ്ങല്ലൂർ ഗ്രാമപഞ്ചായത്തിൽ സ്ഥിതിചെയ്യുന്ന ക്ഷേത്രമാണ് **കടുങ്ങല്ലൂർ നരസിംഹ സ്വാമി ക്ഷേത്രം**. ഉഗ്രഭാവത്തിൽ ഹിരണ്യകശിപുവിനെ നിഗ്രഹിക്കുന്ന നരസിംഹമാണ് ഇവിടത്തെ പ്രതിഷ്ഠ. ഉപദേവതമാരായി മഹാവിഷ്ണുവും പാർത്ഥസാരഥിയും ഉണ്ട്. വൃത്താകൃതിയിലാണ് ശ്രീകോവിൽ നിർമ്മിച്ചിരിക്കുന്നത്. കിഴക്കോട്ട് ദർശനമായാണ് ഭഗവാൻ കുടികൊള്ളുന്നത്.

വർഗ്ഗം:എറണാകുളം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ നരസിംഹസ്വാമിക്ഷേത്രങ്ങൾ
വാഗീശ്വരി ക്യാമറ

കേരളത്തിൽ ആലപ്പുഴ ജില്ലയിൽ പ്രവർത്തിച്ചിരുന്ന വാഗേശ്വരി ക്യാമറ വർക്സ് കമ്പനി നിർമ്മിച്ചിരുന്ന ലാർജ് ഫോർമാറ്റ്‌ ഫീൽഡ് ക്യാമറകളാണ് വാഗേശ്വരി ബ്രാന്റ് ക്യാമറകൾ. വാഗീശ്വരിയിൽ കെ. കരുണാകരനാണ് ഇതിന്റെ നിർമ്മാതാവ്. ഈട്ടിയിലും, തേക്കിലുമാണ് ഇതിന്റെ ബോഡി നിർമിച്ചിരുന്നത് . വെറ്റ് പ്ലേറ്റ് ടെക്നികിൽ വർക്ക് ചെയ്യുന്ന ഈ ക്യാമറയിൽ ജപ്പാനിൽ നിന്നും ഇമ്പോർട്ട് ചെയ്തിരുന്ന കോങ്ഗോ ലെൻസ്‌ ആണ് ഉപയോഗിച്ചിരുന്നത്. ധാരാളം ചലച്ചിത്രങ്ങളിലും 
മറ്റും കണ്ടിട്ടുള്ള ഈ ക്യാമറ വ്യാവസയികമായി നിർമിച്ചിരുന്നത് ആലപ്പുഴയിലെ വാഗേശ്വരി ക്യാമറ വർക്സ് കമ്പനി ആയിരുന്നു. 
ആലപ്പുഴ ടൗണിലെ എ.വി.ജെ ജങ്ങ്ഷനിലെ ഇപ്പോഴത്തെ ഭീമ സിൽവർ പാലസ് സ്ഥിതിചെയ്യുന്ന കെട്ടിടത്തിൽ ആണ് 1940-70 കാലഘട്ടത്തിൽ ക്യാമറ ഷോപ്പ് പ്രവർത്തിച്ചിരുന്നത്. ചാത്തനാടും ഒരു നിർമ്മാണ യൂണിറ്റ് ഉണ്ടായിരുന്നു .

വിവിധ വലിപ്പത്തിൽ ലഭ്യമായിരുന്ന ഈ ക്യാമറ പുതിയ  **16:9**      ഫോർമാറ്റിലും ലഭ്യമായിരുന്നു. തടിയിൽ തന്നെ തീർത്ത ട്രൈപോഡും ലഭ്യമായിരുന്നു. എഴുപതുകളുടെ അവസാനത്തോടെ ഈ സ്ഥാപനത്തിന്റെ പ്രവർത്തനം നിലച്ചു.
## അവലംബം


വർഗ്ഗം:കേരള ബ്രാന്റുകൾ
വർഗ്ഗം:ക്യാമറകൾ